hotchpotch/miracl-hf-unified huggingface dataset:
Nepenthes sanguinea
Nepenthes sanguinea ( จากภาษาละติน: "sanguineus" = สีแดงเลือด ) เป็นหม้อข้าวหม้อแกงลิงขนาดใหญ่ ที่พบในคาบสมุทรมลายูขึ้นสูงจากระดับน้ำทะเล 900-1800 เมตร หม้อมีหลายขนาดสูงตั้งแต่ 10-30 เซนติเมตร มีสีเขียวและเหลืองถึงส้มและแดงผนังด้านในหม้อเป็นจุดผสมกันระหว่าง 2 สีหลัก
ในประเทศไทยพบที่ทางภาคใต้ตอนล่างของไทยที่จังหวัดยะลา ขึ้นตามยอดเขาในป่าดิบเขาที่เปิดโล่ง ระดับความสูง 1200-1500 เมตร
"Nepenthes sanguinea" เป็นไม้เลื้อยไต่ ลำต้นเป็นเหลี่ยมมน มีต่อมสีแดงกระจายทั่วไปตามส่วนต่างๆ ใบเดี่ยวเรียงสลับ รูปใบพาย กว้างตอนปลาย ยาว 20 ซม. ใบตามลำต้นช่วงปลายมีขนาดเล็กกว่า ปลายใบมนหรือแหลม โคนใบแคบ ใบโอบรอบต้น ปลายเส้นกลางใบยื่นยาวเป็นสายดิ่ง สีเขียวมีแต้มสีน้ำตาลแดงทั่วไป มีขนสีน้ำตาลแดง 4-6 แฉก กระจาย
หม้อล่างรูปรีกว้าง ยาว 13-25 ซม. มีปีก 2 ปีกชายครุยด้านหน้า กว้าง 0.2-0.4 ซม. ขอบชายครุย ยาว 0.4-0.6 ซม. หม้อบนรูปทรงกระบอกแคบยาว 13-27 ซม. ปีกเป็นชายครุยน้อยกว่า
ช่อดอกเป็นช่อแบบช่อกระจุกแยกแขนงสั้นๆ ช่อดอกเพศผู้ยาว 35-65 ซม. ก้านช่อยาว 10-25 ซม. ช่อดอกเพศเมียสั้นกว่า และดอกมีขนาดเล็กกว่า แต่ละช่อแขนงมี 2-3 ดอก กลีบรวม 4 กลีบ เรียงซ้อนเหลื่อม รูปรี ยาวประมาณ 0.3 ซม. เกสรเพศผู้ติดกันเป็นหลอด ยาว 0.2-0.3 ซม. รังไข่ 4 ช่อง ผลแบบแคปซูล แตกตามยาว ยาว 2-2.5 ซม. เมล็ดจำนวนมาก รูปเส้นด้าย ยาวประมาณ 1 ซม.
หม้อข้าวหม้อแกงลิงที่สูงชนิดนี้สามารถปลูกเลี้ยงตรงบริเวณขอบหน้าต่างหรือบริเวณที่ร่มรำไรในบริเวณนอกอาคาร แต่ให้ดีควรปลูกเลี้ยงด้วยตู้เลี้ยง (Vivarium) แต่มีข้อแม้ว่าต้องมีขนาดให้ใหญ่พอที่จะใส่มัน
สปีด (วงดนตรี)
สปีด () เป็นวงดนตรีแนว เจ-ป็อป จาก โอะกินะวะ ประเทศญี่ปุ่น ประกอบไปด้วยสมาชิกในวง 4 คน คือ ฮิโระ, เอะริโกะ, ทาคาโกะ และฮิโตะเอะ
Imai Eriko 
今井絵理子
生年月日：1983/9/22
血液型：O型
HITOE
新垣仁絵
生年月日：1981/4/7
血液型：AB型
hiro
島袋寛子
生年月日：1984/4/7
血液型 ：A型
Takako Uehara
上原多香子
生年月日： 1983/1/14
血液型：A型
Nepenthes gracilis
Nepenthes gracilis ( มาจากภาษาละติน: "gracilis" = ผอมบาง, ยาวเรียว) หรือมีอีกชื่อหนึ่งว่า Slender Pitcher-Plant เป็นหม้อข้าวหม้อแกงลิงพื้นราบธรรมดาที่กระจายตัวไปทั่วหมู่เกาะซุนดา มีหม้อที่ไม่มีอะไรโดดเด่นด้วยเพอริสโตมที่บางมากและรูปร่างที่ไม่มีอะไรพิเศษ แม้จะเป็นหม้อข้าวหม้อแกงลิงที่มีการกระจายตัวที่กว้าง แต่ลูกผสมทางธรรมชาติระหว่าง "N. gracilis" และหม้อข้าวหม้อแกงลิงชนิดอื่นกับหาได้ยาก
"Nepenthes gracilis" ยังมีชื่อพื้นเมืองอื่นๆอีกดังนี้: หม้อข้าวหม้อแกงลิง (ใต้,นราธิวาส) , หม้อใบไผ่
"Nepenthes gracilis" มีลำต้นทรงสามเหลี่ยมยาวไม่เกิน 6 มม. หนาไม่เกิน 5 มม. ระยะระหว่างปล้องไม่เกิน 10 ซม. แผ่นใบหนาเหมือนภาพยนตร์ยาวไม่เกิน 12 ซม. กว้างไม่เกิน 2 ซม. ใบเรียวแหลมไม่มีก้านใบ สายดิ่งยาว 15 ซม.
หม้อล่างก้นหม้อเป็นกระเปาะ สูงไม่เกิน 10 ซม. กว้างไม่เกิน 3 ซม. ช่วงบน 2 ใน 3 ส่วนของหม้อเป็นทรงกระบอกแคบ มีปีก 1 คู่ กว้างไม่เกิน 3 มม. ด้านหน้า ปากหม้อกลม เพอริสโตมเล็กมากหนาไม่เกิน 3 มม. ไม่มีฟัน ฝาหม้อกลม เดือยขั้วเดี่ยวหลังฝายาวไม่เกิน 3 มม. บริเวณที่มีต่อมผลิตน้ำย่อยปกคลุมผนังด้านใน 1 ใน 4 ส่วนบริเวณก้นหม้อ หม้อมีสีเขียว ,แดงจนถึงดำ สามารถแตกโคนเป็นหม้อผุดได้ หม้อบนไม่มีปีก
ช่อดอกเป็นแบบช่อกระจะเดี่ยว ก้านช่อยาวไม่เกิน 5 ซม. ช่อดอกยาวไม่เกิน 20 ซม. ก้านดอกยาวไม่เกิน 10 มม. กลีบดอกตัวเมียรูปไข่ ส่วนกลีบดอกตัวผู้รูปปลายหอกยาวไม่เกิน 5 มม.
ในปี ค.ศ. 2001 ชาร์ลส์ คลาร์ก (Charles Clarke) ได้ทำการวิเคราะห์ลำดับชั้นบนพื้นฐานของการวิวัฒนาการชาติพันธุ์ของ "หม้อข้าวหม้อแกงลิง" บนเกาะสุมาตราและเพนนิซูล่า มาเลเซีย โดยใช้รูปร่างลักษณะ 70 ลักษณะของอนุกรมวิธาน ตามส่วนของแผนภาพวิวัฒนาการชาติพันธุ์ที่ได้ แสดงในส่วนของ "เครือบรรพบุรุษที่ 6 (Clade 6)" "N. angasanensis" และ "N. mikei" มีส่วนเหมือนถึง 79% ลูกผสมทางทางธรรมชาติของ "N. gracilis" ที่ถูกบันทึกไว้มีดังนี้
โรงพยาบาลสมเด็จพระยุพราชฉวาง
"ดูเพิ่มเติม โรงพยาบาลสมเด็จพระยุพราช"
โรงพยาบาลสมเด็จพระยุพราชฉวาง จังหวัดนครศรีธรรมราช เป็นโรงพยาบาลชุมชนในสังกัดกระทรวงสาธารณสุข ตั้งอยู่เลขที่ 20 หมู่ที่ 8 ตำบลไสหร้า อำเภอฉวาง จังหวัดนครศรีธรรมราช เนื้อที่ 68 ไร่ 1 ตารางวา ก่อสร้างด้วยเงินมูลนิธิโรงพยาบาลสมเด็จพระยุพราช ที่รัฐบาลและประชาชนทั่วประเทศได้ร่วมกันก่อตั้งขึ้นในปี พ.ศ. 2520 ในสมัยรัฐบาลนายกรัฐมนตรีศาสตราจาย์ธานินทร์ กรัยวิเชียร เพื่อสร้างโรงพยาบาลในการให้บริการแก่ประชาชน ผู้เจ็บป่วยในท้องถิ่นทุรกันดารห่างไกลการคมนาคม และเพื่อเพื่อน้อมเกล้าน้อมกระหม่อมถวายเป็นของขวัญแด่สมเด็จพระบรมโอรสาธิราชฯ สยามมกุฎราชกุมาร เนื่องในวโรกาสพระราชพิธีอภิเษกสมรส 3 มกราคม พ.ศ. 2520 และทรงดำรงตำแหน่งนายกกิตติมศักดิ์ของมูลนิธิโรงพยาบาลสมเด็จพระยุพราช
โรงพยาบาลสมเด็จพระยุพราชฉวาง เริ่มก่อสร้างเมื่อปี พ.ศ. 2520 เป็นโรงพยาบาลขนาด 30 เตียง สมเด็จพระบรมโอรสาธิราชฯ สยามมกุฎราชกุมาร ได้เสด็จพระราชดำเนินทรงวางศิลาฤกษ์ เมื่อวันอาทิตย์ที่ 7 สิงหาคม พ.ศ. 2520 โดยห้างหุ้นส่วนจำกัดสุธนก่อสร้างและการค้า เป็นผู้รับเหมาดำเนินการในการก่อสร้าง ในวงเงินงบประมาณ 8,680,000.- บาท (แปดล้านหกแสนแปดหมื่นบาทถ้วน) การก่อสร้างแล้วเสร็จเมื่อปลายปี พ.ศ. 2521 เริ่มเปิดบริการแก่ประชาชนในเดือนกุมภาพันธ์ พ.ศ. 2522 จนกระทั่งถึง วันที่ 1 มีนาคม พ.ศ. 2522 ก็ทรงได้รับพระมหากรุณาธิคุณจาก สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนิน ทรงเปิดโรงพยาบาลสมเด็จพระยุพราชฉวาง อย่างเป็นทางการ
ก่อนที่โรงพยาบาลจะเปิดทำการในสถานที่ใหม่ที่ ตำบลไสหร้า (ที่ตั้งของโรงพยาบาลในปัจจุบัน) เจ้าหน้าที่ของโรงพยาบาลส่วนใหญ่ ปฏิบัติงานที่ศูนย์การแพทย์ อำเภอฉวาง ซึ่งตั้งอยู่ ณ สำนักงานสาธารณสุขอำเภอฉวาง ในปัจจุบัน ในครั้งนั้นมีนายแพทย์จรูญ เค้าไพบูลย์ เป็นผู้อำนวยการศูนย์การแพทย์ ได้ย้ายมาปฏิบัติงานที่โรงพยาบาลสมเด็จพระยุพราชฉวาง ที่ตั้งอยู่ ณ ตำบลไสหร้า และนายแพทย์จรูญ เค้าไพบูลย์ ได้รับการแต่งตั้งให้เป็นผู้อำนวยการคนแรก ในปี พ.ศ. 2522 จากการให้บริการแก่ประชาชนตั้งแต่ปี พ.ศ. 2522 เป็นต้นมา ปริมาณของผู้รับบริการได้เพิ่มมากขึ้นเป็นลำดับ จนกระทั่งในปี พ.ศ. 2525 ได้รับการยกฐานะจากโรงพยาบาลชุมชน ขนาด 30 เตียง ขึ้นเป็นโรงพยาบาลชุมชน ขนาด 60 เตียง จนถึงปี พ.ศ. 2541 จึงได้ยกฐานะขึ้นอีกครั้ง เป็นโรงพยาบาลชุมชนขนาด 90 เตียง ถึงปัจจุบัน
ตั้งแต่เริ่มก่อตั้ง จนถึงปัจจุบัน โรงพยาบาลสมเด็จพระยุพราชฉวาง มีผู้อำนวยการ 9 ท่าน
Nepenthes fallax
Nepenthes fallax ( มาจากภาษาละติน: "fallax" = ปลอม, ไม่จริง) เป็นหม้อข้าวหม้อแกงลิงถิ่นเดียวของเกาะบอร์เนียว มีหม้อทรงกรวยสวยสูงประมาณ 15 เซนติเมตร
ในอนุกรมวิธานยังมีความสับสนกันอยู่ ตั้งแต่ "N. stenophylla" ถูกพรรณนาถึงรูปร่างลักษณะเป็นครั้งแรก "N. fallax" มีความคล้ายคลึงกับ "N. stenophylla" หลายประการยกเว้นที่รูปร่างของฝาหม้อจากตัวอย่างของ "N. fallax" มีฝารูปวงกลม ส่วน "N. stenophylla" ยาวแคบ อย่างไรก็ตามลักษณะของ "N. stenophylla" มีฐานมาจากต้นไม้ที่เพาะเมล็ดในเรือนกระจกในอังกฤษ และรูปทรงของฝาอาจผิดปรกติได้ซึ่งเป็นผลมาจากสภาวะและสิ่งแวดล้อมที่ทำเลียนแบบขึ้นมา
ในเอกสารสัมนา "The Nepenthaceae of the Netherlands Indies " (หม้อข้าวหม้อแกงลิงแห่งหมู่เกาะอินเดียตะวันออกของดัตช์) "" ของบี.เอช. แดนเซอร์ (B. H. Danser) ระบุบให้ "N. fallax" เป็นชื่อพ้องของ "N. stenophylla" ความเห็นนี้ได้รับการสนับสนุนด้วยผู้แต่งบางคนในภายหลัง
อย่างไรก็ตามในอนุกรมวิธาน เจน สเชลาเลอร์ (Jan Schlauer) พิจารณาแบ่งออกเป็น 2 ชนิดบนพื้นฐานของของรูปร่างของฝาหม้อ
ทรู อะคาเดมี่ แฟนเทเชีย ซีซั่นที่ 3
ทรู อะคาเดมี่ แฟนเทเชีย ซีซั่นที่ 3 (ชื่อเดิม : ยูบีซี อะคาเดมี่ แฟนเทเชีย ฤดูกาลที่ 3) จัดระหว่างวันที่ 3 กรกฎาคม - 9 กันยายน พ.ศ. 2549 เป็นครั้งแรกที่มีผู้เข้าแข่งขันเริ่มต้นจำนวนทั้งสิ้น 13 คน เนื่องจากมีฝาแฝดเข้าสู่บ้านและได้ใช้รหัสเดียวกัน คือ V3 แอปเปิ้ล-เชอรี่ โดยสิทธิต่างๆ จะเหมือนกับคนอื่นทุกประการในรหัสเดียวกัน ซึ่งเป็นครั้งแรกที่มีการถ่ายทอดสดคอนเสิร์ตประจำสัปดาห์ ทุกวันเสาร์ เวลา 21.00 น. - 23.30 น. ทางโมเดิร์นไนน์ทีวี เวทีในซีซั่นนี้จัดแสดงที่ ธันเดอร์โดม เมืองทองธานี โดยรูปแบบเวทีมีลักษณะดังนี้ หลังเวทีเป็นฉากสี่เหลี่ยมจตุรัสขนาดใหญ่ ในฉากประกอบไปด้วยแผงไฟและป้ายโลโก้ ข้างหน้าฉากมีบันได แต่จะเป็นบันไดที่แตกต่างรูปแบบไปเปลี่ยนไปในแต่ละสัปดาห์ รูปแบบฉากออกแนวยุโรปสีน้ำตาลเหมือนเป็นก้อนอิฐ ที่เล่นของวงดนตรีอยู่ข้างๆบันไดทั้ง2ฝั่ง ฝั่งซ้ายและขวาเวทีเป็นฉากประตูยุโรปขนาดใหญ่ มีฝั่งละ6ประตู เป็นสีน้ำตาลเหมือนเป็นก้อนอิฐ ออกแนวปราสาทผีสิง ฝั่งซ้ายสุดของเวทีคือที่นั่งพักของนักล่าฝัน โดยที่นั่งของนักล่าฝันจะเป็นขึ้นบันไดที่ลงมาจากประตู และ ฝั่งขวาของเวทีคือมุมสัมภาษณ์ โดยมุมสัมภาษณ์จะอยู่ริมฮอลล์ ฝั่งซ้ายและขวาเวทีมีบันไดที่ออกมาจากประตู พื้นเวทีเป็นสีดำ ขอบเวทีเป็นเส้นสีทอง และ มีลวดลายที่เวทีหลักเป็นลายดอกไม้ แคทวอล์คยื่นออกไปกลางฮอลล์ สุดแคทวอล์คคือจุดศูนย์กลางวงกลม ที่จุดกลางลายเวทีเป็นลายดอกไม้ ข้างในเวทีมีระเบิดไฟที่ประกอบการแสดง ผิวขอบเวทีเป็นลายอิฐสีน้ำตาล ริมขอบเวทีมีเปลวเพลิงอยู่ บนเพดานมีผ้าที่มาประกอบกันเป็นรูปร่าง และในบางสัปดาห์มีการจัดแต่งเวทีเพิ่มดังนี้ สัปดาห์ที่ 2 ได้ย้ายที่นั่งสัมภาษณ์ไปฝั่งขวาสุดฮอลล์จากที่ตั้งที่เวทีตรงบันได สัปดาห์ที่ 6 ได้เปลี่ยนฉากกลางเวทีเป็นจอLEDขนาดใหญ่ และ บันไดกลางเวทีเป็นบันไดที่มีไฟLEDหลากสีติดอยู่ข้างใน สัปดาห์ที่ 8 ได้ปรับแต่งเวทีให้เข้ากับสัปดาห์ลูกทุ่ง โดยกลางฉากมีประตูลูกทุ่งอยู่ สัปดาห์ที่ 10 สัปดาห์สุดท้ายของการแข่งขันได้เปลี่ยนเวทีการแสดงไป ณ อิมแพค อารีน่า เมืองทองธานี ลักษณะเวทีได้ปรับแต่งดังนี้ ที่นั่งพักของนักล่าฝันได้ย้ายไปซ้ายสุดฮอลล์ และ แคทวอล์คได้เปลี่ยนรูปแบบเป็นตัว T โดยแคทวอล์คหลักมีแคทวอล์คแยกซ้ายขวาออกมา แต่พื้นแคทวอล์คยังเป็นแบบเดิม
 เมดเลย์เพลง
ทรู อะคาเดมี่ แฟนเทเชีย ซีซั่นที่ 2
ทรู อะคาเดมี่ แฟนเทเชีย ฤดูกาลที่ 2 (ชื่อเดิม : ยูบีซี อะคาเดมี่ แฟนเทเชีย ฤดูกาลที่ 2) เป็นรายการเรียลลิตี้โชว์ ทางทรูวิชั่นส์ จัดขึ้นระหว่างวันที่ 18 กรกฎาคม - 8 ตุลาคม พ.ศ. 2548 ออกอากาศ 12 สัปดาห์ ซึ่งเป็นการจัดต่อเนื่องมาจากความสำเร็จอันเกินคาดของฤดูกาลก่อนหน้า คัดเลือกนักล่าฝัน 12 คน จากทั่วประเทศ เพื่อเข้าร่วมฝึกฝนทักษะการร้องเพลงและแสดงโชว์ภายในบ้าน และแสดงคอนเสิร์ตโจทย์เพลงที่ได้รับแต่ละสัปดาห์ทุกคืนวันเสาร์ ตัดสินผู้ชนะผ่านทางผลโหวต SMS
ทรู อะคาเดมี่ แฟนเทเชีย ซีซั่นที่ 1
ทรู อคาเดมี่ แฟนเทเชีย ซีซั่นที่ 1 (ชื่อเดิม : ยูบีซี อะคาเดมี่ แฟนเทเชีย ฤดูกาลที่ 1) เป็นซีซั่นแรกของ ทรู อคาเดมี่ แฟนเทเชีย จัดระหว่างวันที่ 21 มิถุนายน - 21 สิงหาคม พ.ศ. 2547
รวม Leaving On A Jetplane
รวม ด้วยรักและผูกพัน
รวม Summer Night 
รวม หัวใจผูกกัน
รวม ร็อคกระทบไม้ 
รวม ก่อน
รวม Male จะรักษามันอย่างดี 
รวม Female รักแล้วรักเลย 
รวม Live & Learn 
รวม Crossroad
ค่าย
ค่าย สื่อถึงกิจกรรมที่ถูกจัดขึ้นนอกสถานที่ ตามวัตถุประสงค์หลักของโครงการ ในระดับประถมศึกษาและมัธยมศึกษาการเข้าค่ายซึ่งจัดโดยโรงเรียนเป็นกิจกรรมภาคบังคับสำหรับนักเรียน เช่น ค่ายลูกเสือ หรือ ยุวกาชาด ในระดับอุดมศึกษาการออกค่ายเป็นกิจกรรมนอกหลักสูตรรวมถึงการทำกิจกรรมเพื่อสังคม (voluntary works for charity) กิจกรรมค่ายส่วนหนี่งถูกจัดขึ้นโดยภาคเอกชนซึ่งมุ่งหวังกำไรและมีจุดประสงค์แตกต่างกันไป เช่น ค่ายฤดูร้อน (summer camp) หรือ ค่าย YMCA
ค่ายอาสาหรือค่ายอาสาสมัครถูกจัดขึ้นอย่างน้อยปีละหนึ่งครั้งโดยชมรมค่ายอาสาสมัครภายใต้มหาวิทยาลัยและวิทยาลัยทั่วประเทศ วัตถุประสงค์หลักของค่ายสามารถแบ่งได้เป็น 2 กลุ่มใหญ่ คือ
นิกิ เลาดา
แอนเตรียส นิโกลาส "นิกิ" เลาดา (เกิด 22 กุมภาพันธ์ ค.ศ. 1949 ที่ เวียนนา ) เป็นนักแข่งรถ นักบิน และนักธุรกิจชาวออสเตรีย อดีตแชมเปียนโลก ฟอร์มูลาวัน 3 สมัย ในปี พ.ศ. 2518, 2520 และ 2527
นิกิ เลาดา มีชื่อเสียงจากการเป็นนักแข่งรถให้กับทีม เฟอร์รารี ระหว่างปี พ.ศ. 2517 ถึง 2520 และได้แชมป์โลกประจำปี พ.ศ. 2518 และ 2520 ก่อนจะเลิกขับไปในปี พ.ศ. 2521 ด้วยเหตุผลว่า "ขาดแรงบันดาลใจ" เขาหันไปเป็นนักบิน ก่อตั้งสายการบินชื่อ เลาดาแอร์
ในปี พ.ศ. 2525 นิกิ เลาดา กลับมาแข่งรถอีกครั้ง เพื่อหารายได้เป็นทุนในการบริหารสายการบินของเขา เขาร่วมทีม แมคลาเรน และได้แชมเปียนโลกสมัยที่สาม ในปี พ.ศ. 2527 โดยมีคะแนนชนะ อแลง พรอสต์ เพื่อนร่วมทีมเพียง 0.5 คะแนน (เลาดา ได้ 72 คะแนน ส่วนพรอสต์ ได้ 71.5 คะแนน)
นิกิ เลาดา ปลดเกษียณจากการขับรถแข่ง ในปี พ.ศ. 2528 และกลับไปบริหารสายการบินเลาดาแอร์ โดยหลายครั้งเขาทำหน้าที่นักบินที่หนึ่งด้วยตัวเอง ในปี พ.ศ. 2543 สายการบินเลาดาแอร์ของเขา กลายเป็นบริษัทในเครือของ ออสเตรียนแอร์ไลน์ นิกิ เลาดา ถูกขับออกจากบริษัท เขาจึงก่อตั้งสายการบินใหม่ ชื่อ นิกิแอร์ ในปี พ.ศ. 2546
เหตุการณ์จิ้งคัง
ปี 1125 หลังจากหวันเหยียนเซิ่นขึ้นครองราชย์เป็นจินไท่จง สืบต่อจากจินไท่จู่ผู้พี่ชายแล้ว ก็นำทัพกวาดล้างแคว้นเหลียวเป็นผลสำเร็จ ทัพจินอ้างเหตุรุกไล่ติดตามตัวนายทัพเหลียว นำทัพล่วงเข้ามาในแดนซ่ง แยกย้ายบุกแดนไท่หยวนและเยียนจิง(ปักกิ่ง) แม่ทัพรักษาเมืองเยียนจิงยอมสวามิภักดิ์ทัพจิน นำทางเคลื่อนทัพรุกประชิดเมืองหลวงไคเฟิงซ่งฮุยจงเมื่อได้ทราบข่าวทัพจินเคลื่อนลงใต้ รีบสละบัลลังก์ให้กับรัชทายาทส่วนตัวเองหลบหนีลงใต้ ซ่งชินจง เมื่อขึ้นครองราชย์ ก็เรียกประชุมเสนาบดีคิดหาหนทางแก้ไขวิกฤตครั้งนี้ กลุ่มขุนนางใหญ่สนับสนุนให้ย้ายเมืองหลวงเพื่อลี้ภัย ทว่าหลี่กัง อาสาทำหน้าที่รักษาเมืองอย่างแข็งขัน หัวเมืองรอบนอกเมื่อทราบข่าวทัพจินก็รวมตัวกันจัดตั้งกองกำลังต่อต้านการรุกรานจากภายนอก ทัพจินเมื่อไม่สามารถเอาชัยได้ในระยะเวลาอันสั้น ก็เริ่มขาดแคลนเสบียง ในเวลาเดียวกัน ซ่งชินจงแอบทำสัญญาสงบศึกกับทัพจิน โดยยินยอมจ่ายทรัพย์สินเงินทองจำนวนมหาศาล อีกทั้งส่งมอบดินแดนสามเมืองให้เป็นการชดเชย ฝ่ายจินจึงยอมถอนทัพกลับภาคเหนือ ภายหลังวิกฤตหลี่กังถูกปลดจากตำแหน่ง ราชสำนักซ่งแม้ว่ารับปากส่งมอบเมืองไท่หยวน จงซานและเหอเจียนให้กับแคว้นจิน แต่ราษฎรในท้องถิ่นต่างพากันต่อต้านทัพจินอย่างไม่คิดชีวิต ทัพจินไม่อาจเข้าครอบครองทั้งสามเมืองได้ จึงส่งกองกำลังบุกลงใต้มาอีกครั้ง แต่คราวนี้ ชาวเมืองไท่หยวนที่ยืนหยัดต่อสู้เป็นเวลานาน เกิดขาดแคลนเสบียง จึงต้องเสียเมืองในที่สุด ทัพจินรุกประชิดเมืองไคเฟิงอีกครั้ง ราชสำนักซ่งจัดส่งราชทูตไปเจรจาสงบศึกแต่ไม่เป็นผล ทัพจินบุกเข้าเมืองไคเฟิงกวาดต้อน ซ่งเวยจง ซ่งชินจง และเชื้อพระวงศ์ ไปเป็นเชลย อีกทั้งปล้นสะดมทรัพย์สินในท้องพระคลังไปจนหมดสิ้น ราชวงศ์ซ่งเหนือล่มสลาย
บริการพื้นที่บนอินเทอร์เน็ต
บริการพื้นที่บนอินเทอร์เน็ต (อังกฤษ: Internet Hosting Service) เป็นบริการที่ทำงานบนอินเทอร์เน็ตเซิร์ฟเวอร์ ที่อนุญาตให้องค์กรหรือนิติบุคคล ใช้งานเนื้อที่บนอินเทอร์เน็ต ซึ่งมีบริการในระดับต่างๆ และรูปแบบให้บริการในรูปแบบต่างๆ กันไป
รูปแบบบริการที่มักพบเห็นคือ บริการพื้นที่สำหรับเว็บไซต์ (Web Hosting) ซึ่งผู้ให้บริการส่วนใหญ่ มักรวมบริการพื้นที่สำหรับเว็บไซต์กับบริการอื่นๆ อาทิเช่น บริการพื้นที่สำหรับอีเมล (E-mail Hosting) เป็นต้น นอกจากนี้ยังมี บริการตั้ง DNS และ บริการจดทะเบียนโดเมน ควบคู่กันไปบริการที่มีข้อจำกัด หรือ มีข้อกำหนดในการใช้ซอฟต์แวร์ มีบริการต่างๆ ดังนี้ เช่น:
บริการพื้นที่บนอินเทอร์เน็ต จำเป็นต้องมีการเชื่อมต่อเข้ากับระบบอินเทอร์เน็ต ทำให้มีการแลกเปลี่ยนข้อมูล (Bandwidth/Data Transfer) ซึ่งอาจมีค่าบริการเสริม ขึ้นอยู่กับรูปแบบของบริการ และระดับการบริการ
เตงฮอง
เตงฮอง (, ถึงแก่กรรม 271) เป็นแม่ทัพแห่งง่อก๊ก ชาวเมืองโลกั๋ง มักจะได้รับมอบหมายงานพร้อมกับชีเซ่ง เช่นในตอนที่จิวยี่สั่งให้ไปฆ่าขงเบ้ง(แต่ไม่สำเร็จ) และในตอนที่สกัดขบวนของเล่าปี่และซุนฮูหยินที่ยกกลับเกงจิ๋ว (แต่ไม่สำเร็จเพราะไม่กล้าสังหารซุนฮูหยิน)
สมัยยังหนุ่มเขามีชื่อเสียงจากการต่อสู้ในกองทัพอยู่เรื่อย ๆ ว่าเป็นคนที่กล้าหาญที่สุดในกองทัพ เตงฮองมีความดีความชอบมากมายในศึกหลายครั้ง ครั้งสำคัญที่สุดคือการต่อต้านการโจมตีของ จูกัดเอี๋ยนแห่งวุยก๊ก หลังจากซุนฮิวขึ้นเป็นฮ่องเต้ต่อจากซุนเหลียง เตงฮองได้ช่วยซุนฮิวสังหารซุนหลิม ผู้สำเร็จราชการที่คุกคามฮ่องเต้ ทำให้เขาได้รับตำแหน่งแม่ทัพใหญ่
บริการวางเซิร์ฟเวอร์ ณ ส่วนกลาง
บริการวางเซิร์ฟเวอร์ ณ ส่วนกลาง (Co-location center: colo "โคโล") เป็นรูปแบบของศูนย์ข้อมูล ที่ผู้ใช้บริการหลายๆ คน สามารถวางเครือข่าย, เซิร์ฟเวอร์ และ เชื่อมต่อกับระบบ อินเทอร์เน็ต และผู้ให้บริการอินเทอร์เน็ตเครือข่ายอื่นๆ
ในประเทศไทย มีบริการวางเซิร์ฟเวอร์หลายๆ ที่ อาทิเช่นที่ กสท. โทรคมนาคม และนิยมใช้บริการต่างๆ เช่น เซิร์ฟเวอร์ส่วนตัว, Bittorrent เป็นต้น และยังมีในรูปแบบการใช้บริการ ""เช่าโคโล"" อีกด้วย
ในประเทศไทย มักนิยมเรียกว่า "โคโล" ทับศัพท์จากภาษาอังกฤษ โดยสามารถแบ่งบริการของ โคโลหลักๆ ได้ สองประเภท
คือการนำเซิร์ฟเวอร์ส่วนตัวของผู้ใช้บริการมาวางไว้ ณ ศูนย์กลางให้บริการอินเทอร์เน็ตเช่นที่ กสท. โทรคมนาคม เป็นต้น
คือแบ่งเซิร์ฟเวอร์ให้ในการทำงาน ซึ่งส่วนใหญ่ จะออกมาในรูปแบบชุดบริการของ Bittorrent ซึ่งผู้ให้บริการจะนำเซิร์ฟเวอร์ของตน มาวางที่ ศูนย์ข้อมูล หลังจากนั้นจึงทำการแบ่งเซิร์ฟเวอร์ให้ผู้ใช้เข้ามาใช้บริการ ซึ่งตามความเป็นจริง ควรเรียกว่า "Share Host" หรือ Virtual Private Server มากกว่า แต่เนื่องจากผู้ให้บริการนำเซิร์ฟเวอร์ของตนมาวางที่ศูนย์ข้อมูล จึงใช้คำว่า "โคโล" ในการเสนอขาย
จูตี
จูตี (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เสนาธิการคนสำคัญของซุนเกี๋ยน เป็นชาวอำเภอกู้จัง เมืองตังหยัง มณฑลเจียงซู เขาได้ติดตามซุนเกี๋ยนในการปราบตั๋งโต๊ะ เมื่อซุนเกี๋ยนสิ้นชีพ ซุนเซ็กผู้บุตรคนโตเข้าทำราชการกับอ้วนสุด สร้างความดีความชอบไว้มาก แต่อ้วนสุดกลับไม่สนใจ ซุนเซ็กจึงน้อยใจ จูตีจึงแนะนำซุนเซ็กว่าให้ควรสืบเจตนารมย์ของบิดาและให้ตั้งตัวที่กังตั๋ง ต่อมาซุนเซ็กขอยืมทหารจากอ้วนสุด 3,000 นายแลกกับตราหยกฮ่องเต้ และสามารถยึดดินแดนกังตั๋งได้สำเร็จ จูตีได้รับการแต่งตั้งเป็นขุนนางชั้นพระยา จูตีจึงถือได้ว่าเป็นบุคคลที่มีบทบาทความเจริญของง่อก๊กในอนาคต เขามีลูกชายชื่อจูเหียน
ซีหอง
ซีหอง () เป็นที่ปรึกษาคนหนึ่งของซุนกวน เคยเจรจาโต้ตอบกับขงเบ้ง
เมื่อโจโฉยกทัพใหญ่มาจะตีกังตั๋ง โลซกมาในนามของซุนกวนได้ยืมตัวขงเบ้งจากเล่าปี่เพื่อปรึกษาการศึก ฝ่ายโจโฉได้ส่งหนังสือถึงซุนกวนให้สวามิภักดิ์ มิฉะนั้นจะเข้ายึดกังตั๋ง เตียวเจียวและที่ปรึกษาคนอื่นๆ รวมทั้งซีหอง ได้แนะนำให้ซุนกวนยอมแพ้ แต่โลซกแนะนำเชิญให้ขงเบ้งมาให้คำแนะนำ ซุนกวนจึงให้โลซกเชิญมา โลซกได้พาขงเบ้งมาในที่ประชุมขุนนาง ระหว่างที่รอซุนกวน ขงเบ้งได้เจรจาโต้ตอบกับเตียวเจียว ยีหวน และโปเจ๋าที่โน้มน้าวให้ขงเบ้งแนะนำซุนกวนให้ยอมแพ้ แต่ขงเบ้งก็โต้กลับจนทำให้ทั้งสามเงียบไป
ซีหองจึงลุกขึ้นพูดบ้างว่า ท่านรู้หรือไม่ว่าโจโฉเป็นใคร
ขงเบ้งตอบว่า โจโฉเป็นโจรราชสมบัติ ท่านจะถามไปไย
ซีหองโต้กลับว่า ท่านพูดแบบนี้ก็ไม่ควร บัดนี้ โจโฉมีอำนาจในแผ่นดิน 2 ใน 3 ส่วนแล้ว หากท่านคิดแข็งขืน ก็เหมือนเอาไข่ไปกระทบหิน หาประโยชน์มิได้เลย
ขงเบ้งจึงต่อว่าซีหองว่ามิได้กตัญญูต่อแผ่นดิน และได้กล่าวเหตุผลอีกหลายประการจนซีหองเงียบไป
จากนั้น ลกเจ๊ก เหยียมจุ้น และเทียตก ก็ได้เจรจาก็ขงเบ้งบ้าง แต่ขงเบ้งก็ตอบด้วยเหตุผลได้ทุกครั้งไป
เปาจิด
เปาจิด (; ) เป็นบัณฑิตหนึ่งในที่ปรึกษาของซุนกวน ก่อนจะเริ่มศึกเซ็กเพ็ก เขาเป็นหนึ่งในกลุ่มที่ปรึกษาที่สนับสนุนให้ ซุนกวน จำนนต่อโจโฉ ในขณะที่ฝ่ายกองทัพ ต้องการที่จะสู้ หลังจากนั้นเมื่อ ขงเบ้งเดินทางเพื่อเจรจาชักชวนให้ ซุนกวน ทำศึก และทำสงครามวาทะกับเหล่าที่ปรึกษาของง่อ เปาจิดก็เป็นหนึ่งในนั้นด้วย และระหว่างการบุกวุยก๊กของกวนอู เขาเป็นคนคาดการณ์ การเคลื่อนไหวของกวนอูและโจหยิน ทำให้ง่อก๊กได้เกงจิ๋วคืนมา นอกจากนี้ ยังเป็นผู้เสนอแผนให้ส่งหัวของ ฮอมเกียงและเตียวตัด คนที่ฆ่าเตียวหุย เพื่อสงบศึกกับเล่าปี่
อาแล็ง พร็อสต์
อาแล็ง มารี ปัสกาล พร็อสต์ (; 24 กุมภาพันธ์ ค.ศ. 1955 - ) เป็นนักแข่งรถชาวฝรั่งเศส แชมเปียนโลก 4 สมัย ในปี พ.ศ. 2528, 2529, 2532, 2536 มากเป็นอันดับสาม รองจากควน มานวยล์ ฟังคีโอ (5 สมัย) และมิคาเอล ชูมัคเกอร์ (7 สมัย)
ระหว่างปี พ.ศ. 2530 ถึง 2544 อาแล็ง พร็อสต์เป็นนักแข่งรถที่มีสถิติชนะการแข่งขันสูงสุด ชนะ 51 ครั้ง จนกระทั่งถูกมิคาเอล ชูมัคเกอร์ ทำลายสถิติในปี พ.ศ. 2544 (ปัจจุบัน ชูมัคเกอร์ครองสถิติอยู่ที่ ชนะ 91 ครั้ง) ในช่วงนั้น พร็อสต์มีการแข่งขันอย่างเข้มข้นกับคู่แข่งอย่างอาอีร์ตง เซนนา, ไนเจล แมนเซล และเนลสัน ปิเกต์ โดยเฉพาะกับอาอีร์ตง เซนนา ซึ่งกระทบกระทั่งกันบ่อยครั้ง และไม่ถูกกันถึงขนาดที่พร็อสต์เลือกที่จะปลดเกษียณตัวเองหลังสิ้นสุดฤดูกาล พ.ศ. 2536 หลังจากได้เป็นแชมเปียนโลกกับทีมวิลเลียมส์ เพื่อจะได้ไม่ต้องร่วมทีมกับเซนนาที่เพิ่งเซ็นสัญญาเข้าร่วมทีมวิลเลียมส์ในปี พ.ศ. 2537
ในปี พ.ศ. 2542 (ค.ศ. 1999) อาแล็ง พร็อสต์ ได้รับรางวัล "World Sports Awards of the Century" ในสาขากีฬายานยนต์ เช่นเดียวกับเปเล่, มูฮัมหมัด อาลี, คาร์ล ลูอิส และสเตฟฟี กราฟ
อาอีร์ตง เซนนา
อาอีร์ตง เซนนา ดา ซิลวา (, 21 มีนาคม พ.ศ. 2503 - 1 พฤษภาคม พ.ศ. 2537) เป็นนักแข่งรถสูตรหนึ่งชาวบราซิล แชมเปียนโลก 3 สมัย ในปี พ.ศ. 2531, 2533 และ 2534
อาอีร์ตง เซนนา เกิดที่เมืองเซาเปาลู ประเทศบราซิล เข้าวงการแข่งรถจากการขับรถโกคาร์ต ตั้งแต่อายุ 13 ปี เริ่มขับรถสูตรหนึ่ง หลังจากชนะการแข่งรถสูตรสามในปี พ.ศ. 2526 และชนะการแข่งขันถึง 6 รายการใน 4 ฤดูกาล และเข้าร่วมทีมแมกลาเรน-ฮอนด้า ในปี พ.ศ. 2531 ร่วมทีมกับอแลง พรอสต์ ซึ่งเป็นแชมเปียนโลกในขณะนั้น เซนนาและพรอสต์ แข่งขันกันอย่างเข้มข้นจนเกิดกระทบกระทั่งกันบ่อยครั้ง ทั้งที่เป็นนักแข่งในทีมเดียวกัน
ในปี พ.ศ. 2537 เซนนาเซ็นสัญญาร่วมทีมวิลเลียมส์-เรย์โนลด์ ซึ่งมี อแลง พรอสต์ สังกัดอยู่ พรอสต์ถึงกับตัดสินใจเกษียณตัวเองเมื่อสิ้นสุดฤดูกาล พ.ศ. 2536 ทั้งที่ยังมีสัญญาเหลืออีกหนึ่งปี เพื่อจะได้ไม่ต้องร่วมทีมกันในปี พ.ศ. 2537
อาอีร์ตง เซนนา เสียชีวิตเมื่อวันที่ 1 พฤษภาคม พ.ศ. 2537 ระหว่างการแข่งขันซานมาริโนกรังปรีซ์ รายการที่สามของปี ที่สนามเอาโตโดรโม เอนโซ เอ ดิโน เฟอร์รารี ประเทศอิตาลี เมื่อรถของเขาหลุดโค้งไปชนกำแพงคอนกรีตด้วยความเร็ว 131 mph (211 กิโลเมตรต่อชั่วโมง) และมีชิ้นส่วนของรถหลายชิ้นกระแทกหมวกนิรภัยของเซนนาอย่างแรงจนทะลุ และเกิดบาดแผลฉกรรจ์ซึ่งทำให้เขาเสียชีวิตทันที ก่อนหน้านั้นได้เกิดอุบัติเหตุถึงสองครั้งในรอบคัดเลือกและมีนักแข่งรถเสียชีวิต 1 คน
แก่ง
แก่ง () หมายถึง ลักษณะของแหล่งน้ำที่มีหินก้อนเล็ก ก้อนใหญ่ โผล่ขึ้นมากลางแหล่งน้ำนั้น โดยที่ลักษณะฃองหินที่โผล่ขึ้นมากลางแหล่งน้ำจะมีลักษณะแตกต่างกัน ในบางครั้งทำให้กีดขวางการจราจรทางน้ำเช่น แหล่งแก่งกลางแม่น้ำโขง หรือบางครั้งแก่งหินที่เกืดขึ้นมีโพรงอยู่ด้านใต้ของหิน ทำให้สภาพของน้ำกลายเป็น "น้ำวน" เนื่องจากหินที่เกิดขึ้นมีลักษณะแตกต่างกัน จึงเป็นแหล่งพักอาศันที่เหมาะสมของสัตว์น้ำ และนอกจากนี้ยังชลอการไหลของน้ำทำให้น้ำไหลช้าลง จากการระเบิดแก่งกลางแม่น้ำโขงทำให้แหล่งอาศัยของสัตว์น้ำน้อยลง น้ำไหลแรงมากขึ้นในฤดูน้ำหลาก และไม่มีแหล่งกักน้ำในฤดูแล้งจึงทำให้น้ำแห้งขอด
อัลเฟรโด แซนดับ
อันเฟรโด แซนดับ (Alfredo Sandab) นักมวยสากลชาวฟิลิปปินส์ สถิติการชก 26 ครั้ง ชนะ 15 (น็อค 2) แพ้ 11 
แซนดับ ขึ้นชกมวยสากลครั้งแรกเมื่อ 30 พฤศจิกายน พ.ศ. 2538 ชนะคะแนน เอเมอร์ บาเรียนโตส ที่ ฟิลิปปินส์ มาชกในไทยครั้งแรกเมื่อ พ.ศ. 2540 แพ้คะแนน ดอกไม้ป่า ป.พงษฺสว่าง ต่อมาได้ชิงแชมป์ PABA รุ่นแบนตัมเวทเมื่อ 1 มีนาคม พ.ศ. 2541 แพ้น็อค เสาหิน ศรีไทยคอนโด ยก 4 จากนั้น กลับไปชกที่ฟิลิปปินส์ ชนะคะแนน โจวี่ ชาน แล้วได้ชิงแชมป์ฟิลิปปินส์รุ่นแบนตัมเวทที่ว่างเมื่อ 17 มิถุนายน พ.ศ. 2541 แต่เป็นฝ่ายแพ้คะแนน โดยเทคนิค เอ็ดเวิร์ด เอสครีเบอร์ ไม่ได้แชมป์ แซนดับขึ้นชกต่อเนื่องมาจนถึง พ.ศ. 2542 ก็หยุดชกไปสองปี กลับมาชกอีกใน พ.ศ. 2544 แพ้คะแนน วิลเลียม มาคัสเมื่อ 24 พฤศจิกายน แล้วก็แขวนนวมไป
อุนตุง โอร์เตกา
อุนตุง โอร์เตกา (Untung Ortega) นักมวยสากลชาวอินโดนีเซีย เกิดเมื่อ 1 มกราคม พ.ศ. 2522 ที่เมืองเตฆัล ประเทศอินโดนีเซีย สถิติการชก 15 ครั้ง ชนะ 1 (น็อค 1) เสมอ 3 แพ้ 11 
ออร์เตกาเริ่มชกมวยสากลเมื่อ 2 เมษายน พ.ศ. 2542 แพ้คะแนน ชดช้อย ชูโชคชัยที่ ชุมพร ต่อจากนั้นขึ้นชกอีก 3 ครั้ง ชนะ 2 แพ้ 1 จึงขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ 7 กันยายน พ.ศ. 2545 แต่ทำได้แค่เสมอกับรีโอ ซารากิห์ ซึ่งออร์เตกาแก้มือชกนอกรอบชนะน็อคซารากิห์ได้ในการชกครั้งต่อมา ออร์เตกาเดินทางมาชิงแชมป์ PABA รุ่นซูเปอร์เฟเธอร์เวทกับพงษ์สิทธิ์ เวียงวิเศษเมื่อ 29 มกราคม พ.ศ. 2546 ซึ่งออร์เตกาเป็นฝ่ายแพ้คะแนนไป แม้จะชกพงษ์สิทธิ์ลงไปนับแปดได้ในยกที่ 5 หลังจากนั้น ออร์เตกาไปชกนอกรอบแพ้ที่ออสเตรเลียสองครั้ง ก่อนจะขึ้นชิงแชมป์ PABA เฉพาะกาลรุ่นซูเปอร์เฟเธอร์เวทเมื่อ 11 ตุลาคม พ.ศ. 2546 ชนะน็อค ชินตอน ซิมมอน ยก 4 แต่พอขึ้นชกป้องกันตำแหน่งครั้งแรกก็เป็นฝ่ายแพ้คะแนน เบน ครูซ เสียแชมป์ไปเมื่อ 21 มีนาคม พ.ศ. 2547 ที่ ออสเตรเลีย
หลังจากเสียแชมป์ไป ออร์เตกาขึ้นชิงแชมป์อินโดนีเซียรุ่นไลท์เวทเมื่อ 17 กรกฎาคม พ.ศ. 2547 แต่ทำได้แค่เสมอกับเฮงกี โตบีอัส จากนั้น ออร์เตกาขึ้นชกนอกรอบที่อินโดนีเซียแพ้บ้าง ชนะบ้าง และยังเคยชกแพ้คะแนนมานพชัย สิงห์มนัสศักดิ์ พี่ชายของศิริมงคล สิงห์มนัสศักดิ์ที่อินโดนีเซียเมื่อ พ.ศ. 2547 ด้วย ออร์เตกาขึ้นชิงแชมป์อินโดนีเซียอีกครั้ง โดยขึ้นชิงแชมป์ที่ว่างในรุ่นซูเปอร์เฟเธอร์เวท คราวนี้เป็นฝ่ายแพ้น็อค อเล็กซานเดอร์ บายาวา ยก 3 เมื่อ 19 ต.ค. พ.ศ. 2551 ออร์เตกาหยุดชกไปสองปี กลับมาชกอีกครั้งเมื่อ 19 มิถุนายน พ.ศ. 2553 แพ้น็อค ดาร์ซิม นังกาลา ยก 3 จากน้น ออร์เตกาก็แขวนนวมไป
ฟาบิโอ มาร์ฟา
ฟาบิโอ มาร์ฟา (Fabio Marfa) นักมวยสากลชาวฟิลิปปินส์ เกิดเมื่อ 30 ตุลาคม พ.ศ. 2519 ที่ จังหวัดเซบู ประเทศฟิลิปปินส์ สถิติการชก 52 ครั้ง ชนะ 24(น็อค 12) เสมอ 4 แพ้ 24 
มาร์ฟาขึ้นชกมวยสากลครั้งแรกเมื่อ 20 กันยายน พ.ศ. 2540 เสมอกับ เจอร์รี บัสโกลอก ที่ฟิลิปปินส์ หลังจากนั้น ชกชนะเป็นส่วนใหญ่ เคยชกชนะน็อค เฟเดริโก คาตูไบ ยก 4 จากนั้นมาชิงแชมป์ PABA รุ่นมินิมัมเวทในไทย แพ้น็อค พรสวรรค์ กระทิงแดงยิม ยก 6 เมื่อ 27 กันยายน พ.ศ. 2545 จากนั้นไปชิงแชมป์ OPBF รุ่นไลท์ฟลายเวทที่ ญี่ปุ่นเมื่อ 9 ธันวาคม ปีเดียวกัน แพ้คะแนน ทัตสุโอะ ฮายาชิดะ ที่ ญี่ปุ่น หลังจากนั้น มาร์ฟายังขึ้นชกอย่างต่อเนื่อง เดินทางไปชกที่ญี่ปุ่นและอินโดนีเซียอีกหลายครั้ง รวมทั้งมาแพ้คะแนนไก่ชน ส.วรพิน เมื่อ พ.ศ. 2549 มาร์ฟาได้ชิงแชมป์ฟิลิปปินส์รุ่นมินิมัมเวทถึงสองครั้งแต่ไม่สำเร็จ โดยใน พ.ศ. 2549 แพ้น็อค ฟลอรันเต คอนเดส ยก 6 ไม่ได้แชมป์ และใน พ.ศ. 2550 แพ้คะแนน อาร์มัน เดอ ลาครูซ ไม่ได้แชมป์อีก หลังจากนั้น มาร์ฟาเริ่มชกแพ้เป็นส่วนใหญ่ และได้ไปชิงแชมป์ OPBF รุ่นมินิมัมเวทที่ญี่ปุ่นเมื่อ 15 มิถุนายน พ.ศ. 2551 แพ้คะแนน โตชิกาสุ วากะ ไม่ได้แชมป์ มาร์ฟายังขึ้นชกอีกหลายครั้งแต่แพ้รวด หลังจากที่ชกแพ้คะแนน อาร์เทอร์ วีญานูเอวา เมื่อ 10 ตุลาคม พ.ศ. 2552 แล้วก็แขวนนวมไป
ลิโต ซิสโนริโอ
ลิโต ซิสนอริโต (; เกิดเมื่อวันที่ 10 ตุลาคม พ.ศ. 2525 เสียชีวิตเมื่อวันที่ 31 มีนาคม พ.ศ. 2550 ที่ประเทศไทย) อดีตนักมวยสากลอาชีพชาวฟิลิปปินส์ มีสถิติการชก 17 ครั้ง ชนะ 10 (น็อค 3) เสมอ 1 แพ้ 6
ซิสนอริโตขึ้นชกมวยสากลอาชีพครั้งแรกเมื่อวันที่ 4 ตุลาคม พ.ศ. 2546 ชนะคะแนน เบิร์ต เกาอัด ที่ฟิลิปปินส์ จากนั้นชึ้นชกชนะรวดมาตลอด โดยเคยชนะคะแนนโรเบิร์ต คอสเตโล และเสมอกับ โรแลนโด ทูยูกอน ชกแพ้ครั้งแรกเมื่อมาชกแพ้คะแนน ปิ๊กมี่ เมืองชัยภูมิ ที่ กรุงเทพ จากนั้นได้มาชิงแชมป์โลกเยาวชนในไทยสองครั้งติดต่อกัน โดยครั้งแรกขึ้นชิงแชมป์รุ่นมินิมัมเวท WBC เมื่อ 28 ตุลาคมพ.ศ. 2548 แพ้น็อค โอเล่ห์ดง กระทิงแดงยิม ยก 6 จากนั้นมาชิงแชมป์โลกเยาวชนรุ่นฟลายเวท WBC เมื่อวันที่ 26 มิถุนายน พ.ศ. 2549 ซึ่งครั้งนี้ ซิสนอริโตเป็นฝ่ายชนะน็อค ฟ้าเพชรน้อย ส.จิตรพัฒนา ยก 5 ได้แชมป์มาครองแบบพลิกความคาดหมาย แต่เมื่อป้องกันแชมป์ครั้งแรก ก็เป็นฝ่ายเลียแชมป์ไปเมื่อวันที่ 5 ตุลาคม พ.ศ. 2549 โดยเป็นฝ่ายแพ้คะแนน พนมรุ้งเล็ก กระทิงแดงยิมไป
จากนั้น ซิสนอริโตขึ้นชกชิงแชมป์ฟิลิปปินส์รุ่นฟลายเวทที่ฟิลิปปินส์ปรากฏว่าเป็นฝ่ายแพ้คะแนนโดยเทคนิค ฟิลิป พาร์คอน ไปในปี พ.ศ. 2550 ซิสนอริโตมาชกในเมืองไทยสองครั้งติดต่อกัน โดยเป็นฝ่ายแพ้น็อค พงษ์ศักดิ์เล็ก ศิษย์คนองศักดิ์ ยก 4 เมื่อวันที่ 21 มกราคม ซึ่งการขึ้นชกครั้งนี้ของซิสนอริโตไม่ได้รับการรับรองจากคณะกรรมการมวยของฟิลิปปินส์ และขึ้นชกโดยไม่มีใบอนุญาตจากทางฟิลิปปินส์ให้ขึ้นชก หลังจากนั้น ซิสนอริโตมาชกกับฉัตรชัย อีลิทยิม เมื่อวันที่ 30 มีนาคม ที่สนามกีฬาโรงเรียนมัธยมวัดสิงห์ เขตจอมทอง กรุงเทพมหานคร โดยเป็นการมาชกแบบไม่มีใบอนุญาตอีกเช่นกัน ผลปรากฏว่าซิสโนริโตเป็นฝ่ายแพ้น็อคในยกที่ 4 ซิสนอริโตบอบช้ำจากการชกครั้งนี้มาก และเสียชีวิตเมื่อวันที่ 1 เมษายน เวลา 21.15 น. ที่โรงพยาบาลปิยะมินทร์ ถนนบางนา-ตราด เนื่องจากสมองได้รับการกระทบกระเทือนอย่างรุนแรงจากการชกกับฉัตรชัย หลังจากแพทย์พยายามผ่าตัดช่วยชีวิตแล้วแต่ไม่สำเร็จเนื่องจากมีเลือดคั่งในสมองมากและก้อนเลือดกดทับก้านสมอง สิริอายุได้ 25 ปี
อัมพร จินตกานนท์
พลโทอัมพร จินตกานนท์ (พ.ศ. 2456 - พ.ศ. 2531) เป็น กรรมการเจ้าหน้าที่ควบคุมและตรวจข่าวโฆษณาทางหนังสือพิมพ์และสิ่งพิมพ์ ตามประกาศ คณะบริหารประเทศชั่วคราว ฉบับที่ 4 คณะบริหารประเทศชั่วคราว ในเหตุการณ์ รัฐประหารในประเทศไทย พ.ศ. 2494 ผู้มีชื่อเสียงในช่วง พ.ศ. 2500-2520 ในฐานะเป็นนักการเมืองคนสำคัญในกลุ่มของจอมพลสฤษดิ์ ธนะรัชต์ พลโทอัมพร จินตกานนท์ เคยดำรงตำแหน่งสำคัญ อาทิ รัฐมนตรีช่วยว่าการกระทรวงยุติธรรม รัฐมนตรีช่วยว่าการ กระทรวงการคลัง ปลัดกระทรวงพาณิชย์ เลขาธิการบริหารของนายกรัฐมนตรี และนอกจากนี้พลโทอัมพร ยังเป็นหนึ่งในผู้ก่อตั้งธนาคารทหารไทยด้วย
พลโท อัมพร จินตกานนท์ เป็นบุตรของพระยาอรรถวิรัชวาทเศรณี (ปลั่ง จินตกานนท์) และคุณหญิงอรรถวิรัชวาทเศรณี มีพี่น้องรวมทั้งสิ้น 12 คน โดยพลโท อัมพรเป็นพี่ชายของอนันต์ จินตกานนท์ สมาชิกเสรีไทยและนักการทูตที่มีชื่อเสียง และ อเนก จินตกานนท์
พลโท อัมพร สมรสกับ คุณหญิงรุจี จินตกานนท์ (สกุลเดิม สิริวิสูตร) มีบุตร-ธิดา 3 คน ได้แก่
ในปี พ.ศ. 2523 พลโท อัมพร ป่วยด้วยเส้นเลือดในสมองแตก ทำให้ต้องนอนเป็นเจ้าชายนิทรา (มีฟื้นมาบ้างเป็นระยะสั้นๆ) จวบจนกระทั่งถึงแก่อนิจกรรมในปี พ.ศ. 2531 และได้รับพระราชทานเพลิงศพ เมื่อวันที่ 28 มีนาคม พ.ศ. 2532
อซาธอท
อซาธอท () เป็นหนึ่งในสิ่งที่เรียกว่า เอาเตอร์ก็อด ในงานประพันธ์ของเอช. พี. เลิฟคราฟท์ เดิมทีนั้นเลิฟคราฟท์เขียนเรื่องของอซาธอทได้ไม่จบ ซึ่งส่วนหนึ่งของต้นฉบับที่มีความยาวห้าร้อยคำได้รับการตีพิมพ์ด้วยชื่อ Azathoth ลงจดหมายเหตุ Leaves ในปีพ.ศ. 2481 ถ้าไม่นับนิยายที่ไม่จบเรื่องนี้แล้ว อซาธอทถูกกล่าวถึงในงานประพันธ์ครั้งแรกในนิยายเรื่อง The Dream-Quest of Unknown Kadath ซึ่งเลิฟคราฟท์แต่งในปี พ.ศ. 2469
อซาธอทมีฉายาว่า "เทพตาบอดผู้โง่เขลา (The Blind Idiot God) " "ศูนย์กลางแห่งความวุ่นวาย (Nuclear Chaos)" และ "สุลต่านปิศาจ (the Daemon Sultan) " เลิฟคราฟท์ได้ระบุถึงอซาธอทไว้ว่าเป็นความสับสนที่อยู่นอกอวกาศอันเป็นระเบียบ ในเรื่อง The Dreams in the Witch House (พ.ศ. 2475) ตัวเอกของเรื่องได้ทราบเรื่องของอซาธอทจากหนังสือนีโครโนมิคอน ว่าเป็นสิ่งที่ไร้จิตใจซึ่งควบคุมเวลาและอวกาศทั้งมวลจากศูนย์กลางแห่งความสับสน ในเรื่อง The Haunter of the Dark (พ.ศ. 2478) ระบุถึง"เทพตาบอดผู้โง่เขลา อซาธอท ผู้ปกครองแห่งสรรพสิ่ง รายล้อมด้วยเหล่านักเต้นระบำอันไร้จิตใจ และขับกล่อมด้วยเสียงขลุ่ยปิศาจในอุ้งตีนอันไร้นาม"
ในงานของนักประพันธ์ของออกัสท์ เดอเลธ อซาธอทเป็นผู้นำของเหล่าเอาเตอร์ก็อดและเกรทโอลด์วันในการต่อสู้กับเอลเดอร์ก็อด
ลักษณะของอซาธอทเป็นมวลสารขนาดมหึมาอันไม่มีรูปลักษณ์แน่นอน อซาธอทเป็นตัวแทนของความชั่วร้ายและความวุ่นวาย ทั้งยังเป็นสิ่งที่ทรงอำนาจที่สุดในจักรวาล เดิมทีนั้นอซาธอทมีสติปัญญามากพอๆกับพลัง แต่ต่อมาได้เสียความคิดจิตใจไปและหลับใหลอยู่ ณ ใจกลางของจักรวาล เชื่อกันว่าเมื่ออซาธอทตื่นขึ้นมาอีกครั้งก็จะทำให้จักรวาลแตกสลายไป ซึ่งบางทฤษฏีกล่าวว่าจักรวาลนี้เป็นเพียงความฝันของอซาธอทเท่านั้น เมื่ออซาธอทตื่นขึ้นมา จักรวาลก็จะหายไปด้วย
ในปี พ.ศ. 2538 บริษัท Chaosium ได้จัดพิมพ์ "The Azathoth Cycle" ซึ่งรวมบทประพันธ์ซึ่งเกี่ยวข้องหรือได้รับแรงบันดาลใจจากอซาธอท "The Azathoth Cycle" ได้รับการเรียบเรียงโดยโรเบิร์ต เอ็ม ไพรซ์ ผู้ศึกษางานประพันธ์ของเลิฟคราฟท์ หนังสือเล่มนี้ได้รวมบทนำของไพรซ์ซึ่งอธิบายที่มาและพัฒนาการของอซาธอท
ภายในเล่มประกอบด้วย:
Nomen dubium
nomen dubium (ภาษาละติน แปลว่า "ชื่อชนิดที่ไม่แน่นอน ยังมีข้อสงสัย", pl. nomina dubia ) ในระบบชื่ออนุกรมวิธานสัตว์สากล (ICZN) คือชื่อวิทยาศาสตร์ที่ยังไม่แน่นอน หรือยังมีข้อสงสัยว่าใช้ได้ ส่วนหมายเหตุในระบบชื่ออนุกรมวิธานพืชสากล ("ICBN") และ ระบบชื่ออนุกรมวิธานแบคทีเรียสากล ("ICNB") คำว่า ""nomen dubium"" คือไม่มีสถานะ
ในบางกรณี เป็นไปได้ที่มันอาจถูกกำหนดเป็น "nomen dubium" เพราะยังไม่แน่ใจว่าตัวอย่างถูกจัดอยู่ในกลุ่มหรือไม่ ในกรณีนี้อาจเกิดได้จากตัวอย่างต้นแบบดั้งเดิมหรือ ตัวอย่างต้นแบบแรกสูญหายหรือถูกทำลาย การตั้งชื่อของตัวอย่างต้นแบบตัวอย่างใหม่ หรือตัวอย่างใหม่แทนตัวอย่างต้นแบบ "nomen dubium" จะถูกใช้ในกรณีแบบนี้
บางชื่ออาจจะกลายเป็น "nomen dubium" ถ้าตัวอย่างต้นแบบแรกของมันไม่ครบสมบูรณ์หรือไม่เพียงพอ ขาดส่วนสำคัญที่จะใช้ในการวินิจฉัย (เกิดขึ้นบ่อยๆในกรณีซากดึกดำบรรพ์) เพื่อความเสถียรภาพมั่นคง ระบบชื่ออนุกรมวิธานสัตว์สากลจะให้ตัวอย่างต้นแบบตัวอย่างใหม่ หรือ ตัวอย่างใหม่แทนตัวอย่างต้นแบบ ใช้ "nomen dubium"
ยกตัวอย่าง สัตว์เลื้อยคลานจำพวกอาร์โคซอร์ "Parasuchus hislopi" Lydekker ที่คล้ายจระเข้ ในปี ค.ศ. 1885 ได้ถูกพรรณนาจัดจำแนกบนพื้นฐานของจะงอย "premaxillary" (ส่วนจมูก) แต่มันก็ไม่เพียงพอที่จะจัดเป็น "Parasuchus" เหมือนญาติใกล้ชนิดของมัน ทำให้มันมีชื่อว่า "Parasuchus hislopi"-"nomen dubium" บรรพชีวินวิทยาชาวเทกซัส Sankar Chatterjee เสนอตัวอย่างต้นแบบตัวอย่างใหม่ , โครงกระดูกที่สมบูรณ์, ที่ถูกค้นพบใหม่ ซึ่งต่อมา International Commission on Zoological Nomenclature พิจารณาและยอมรับในปี ค.ศ. 2003 ที่จะแทนที่ด้วยตัวอย่างใหม่แทนตัวอย่างต้นแบบ
กสิณไฟ
“กสิณไฟ” เป็นกรรมฐานกองที่มีพลังมากที่สุดในการปฏิบัติสมาธิภาวนา การเพ่งกสิณไฟสามารถช่วยประคองจิตของผู้ปฏิบัติให้เกิดสมาธิจนเข้าสู่รูปฌานและอรูปฌานได้
พลังแห่งกสิณไฟนอกจากจะมีอำนาจอยู่นอกเหนือกฎเกณฑ์ของธรรมชาติและกฎบัญญัติบนโลกแล้ว พลังแห่งกสิณไฟยังนำมาซึ่งพลังจิตที่สามารถแทรกแซงเข้าไปในวิถีชีวิตของเราได้ทุกเรื่อง ไม่ว่าจะเป็นความสามารถในการบังคับธาตุทั้งสี่ "(ดินน้ำ ลม ไฟ)" เช่น ทำให้เกิดฝนตก ฟ้าร้อง มีลมพายุ หรือแม้กระทั่งสามารถนำไปใช้ควบคุมความคิดและจิตใจของคนเราได้อย่างน่าอัศจรรย์ยิ่ง พลังอำนาจของกสิณไฟจึงสมควรนำไปใช้อย่างถูกวิธี อย่างมีความเข้าใจ เพราะหากเราไม่มีความเข้าใจในอำนาจแห่งพลังกสิณไฟแล้ว ผู้ปฏิบัติที่สำเร็จกสิณไฟอาจไม่สามารถควบคุมพลังอำนาจพิเศษจากกสิณไฟได้ และอาจนำพลังอำนาจจากกสิณไฟนั้นไปใช้ในทางที่ผิด เช่น ใช้พลังอำนาจจิตจากกสิณไฟบังคับธาตุดิน น้ำ ลม ไฟ หรือใช้พลังอำนาจจิตจากกสิณไฟครอบงำความรู้สึกนึกคิดและจิตใจของมนุษย์ ฯลฯ ซึ่งผลที่เกิดจากการใช้พลังอำนาจจิตจากกสิณไฟได้ก่อให้เกิดความเสียหายและสร้างความวุ่นวายต่อเพื่อนมนุษย์บนโลกเป็นอย่างมาก อันเป็นการสร้างบาปกรรมให้เกิดขึ้นจากการใช้พลังอำนาจจิตจากกสิณไฟโดยที่ผู้ฝึกกสิณไฟไม่ได้ตั้งใจ ผู้ที่ฝึกกสิณไฟจึงจำเป็นต้องเรียนรู้ถึงวิธีการควบคุมพลังอำนาจแห่งกสิณไฟ
ผู้ที่ฝึกกสิณไฟจึงจำเป็นต้องให้สัจจะวาจารับศีลและปฏิญาณตนรับข้อห้ามต่างๆ กับครูบาอาจารย์ เพื่อเป็นการป้องกันมิให้ผู้ฝึกกสิณไฟในชั้นสูงนำเอาพลังอำนาจพิเศษจากกสิณไฟไปใช้เบียดเบียนผู้อื่น ด้วยขอบเขตของศีลห้าจะเป็นเครื่องเตือนใจของผู้ที่ฝึกกสิณไฟให้มีสติเท่าทันกิเลสทั้งปวง
กล่าวกันว่าบรรดาผู้ปฏิบัติสมาธิภาวนาด้วยการเพ่งกสิณและสำเร็จกสิณ "(ไฟ)" ยามเมื่อตายลง ร่างกายสังขารของผู้ที่สำเร็จกสิณไฟจะสามารถลุกไหม้เผาทำลายตัวเองได้ ที่เป็นเช่นนี้ได้ก็สืบเนื่องมาจากพลังอำนาจของกสิณไฟที่พวกเขาได้เฝ้าฝึกปรือเอาไว้จนชำนิชำนาญ แม้เมื่อถึงเวลาที่พวกเขาได้ตายจากโลกนี้ พลังกสิณไฟที่อยู่ภายในจิตของผู้สำเร็จกสิณไฟจะทำหน้าที่ของตนด้วยการลุกไหม้เผาร่างกายสังขารอันเป็นก้อนธาตุทั้งสี่นี้ให้สูญสิ้นไป
การุณ เก่งระดมยิง
พันเอก (พิเศษ) การุณ เก่งระดมยิง (11 ธันวาคม พ.ศ. 2461 - 18 ธันวาคม พ.ศ. 2547) อดีตสมาชิกขบวนการเสรีไทย อดีตโฆษกรายการโทรทัศน์และวิทยุ เช่น รายการป๊อบท็อป รายการยี่สิบคำถาม และเป็นผู้ก่อตั้งสถานีวิทยุกระจายเสียงกรมการทหารสื่อสารและโทรทัศน์ไทย ซึ่งกลายเป็นสถานีวิทยุโทรทัศน์กองทัพบกช่อง 5 ในปัจจุบัน
การุณ เก่งระดมยิง เป็นบุตรของพลโทหลวงกาจสงคราม กับคุณหญิงฟองสมุทร เกิดเมื่อวันที่ 11 ธันวาคม 2461 เป็นบุตรชายคนเดียวในจำนวนพี่น้อง 7 คน สมรสกับคุณชื่นสุข โลจายะ มีบุตรธิดาด้วยกัน 4 คน
การุณ เก่งระดมยิง ศึกษาชั้นมัธยมศึกษาที่โรงเรียนเทพศิรินทร์ โรงเรียนสวนกุหลาบวิทยาลัย และโรงเรียนเตรียมอุดมศึกษา แล้วเข้าศึกษาในคณะวิศวกรรมศาสตร์ จุฬาลงกรณ์มหาวิทยาลัย ก่อนไปศึกษาแผนกวิศวกรรม มหาวิทยาลัยไมอามี่ สหรัฐอเมริกา
ในระหว่างสงครามมหาเอเชียบูรพา พันเอก (พิเศษ) การุณได้เข้าร่วมขบวนการเสรีไทย โดยเป็นเสรีไทยสายอเมริกันรุ่นแรก รหัส "เคน" กระทั่งสงครามสิ้นสุด รัฐบาลสหรัฐได้มอบเหรียญกล้าหาญเป็นเกียรติประวัติ
การุณ เก่งระดมยิง ได้รับทุนรัฐบาล ไปศึกษาต่อด้านวิศวกรรมเครื่องยนต์ มีความชำนาญพิเศษด้านเทคนิคต่างๆ และด้านวิทยุโทรทัศน์ แล้วกลับมารับราชการทหารที่กระทรวงกลาโหม กระทั่งกองทัพบกได้มอบหมายให้ร.อ.การุณ (ยศขณะนั้น) เป็นผู้จัดตั้งสถานีวิทยุกระจายเสียงกองทัพบก จส.ของกรมการทหารสื่อสาร ซึ่งเป็นสถานีวิทยุกระจายเสียงกองทัพบกแห่งแรก ติดตั้งเครื่องส่ง ดูแลการออกอากาศ และเป็นโฆษกออกอากาศ ด้วยการเปิดเพลง และอ่านข่าว ต่อมามีการจัดตั้งสถานีวิทยุโทรทัศน์กองทัพบก แบบขาวดำ และพันเอก (พิเศษ) การุณได้รับมอบหมายให้เป็นผู้ดำเนินการคัดเลือกระบบ และนำระบบโทรทัศน์สี เข้ามาในประเทศไทยเป็นครั้งแรก
ในปี พ.ศ. 2507 พ.อ.การุณ ได้มีโอกาสเป็นพิธีกรสัมภาษณ์ อาภัสรา หงสกุล เมื่อครั้งที่อาภัสราเดินทางกลับประเทศไทย หลังจากที่ได้รับมงกุฎนางงามจักรวาล ต่อมาในปี 2509 พ.อ.การุณ ได้เป็นพิธีกรรายการโทรทัศน์มากมายเช่น "ป๊อบท็อป" "บันไดดารา" "ขายหัวเราะ" "ช่องนำโชค" "ยี่สิบคำถาม" ฯลฯ
ต่อมา พ.อ.การุณ ได้เปิดสอนการทำรายการโทรทัศน์ ได้ปั้นพิธีกรขึ้นมามากมาย เช่น ดำรง พุฒตาล ธรรมรัตน์ นาคสุริยะ และ วิชิต แสงทอง
พันเอก (พิเศษ) การุณ ถึงแก่อนิจกรรมเมื่อคืนวันที่ 18 ธันวาคม พ.ศ. 2547 ด้วยโรคติดเชื้อในกระแสโลหิต ที่ โรงพยาบาลพระมงกุฎเกล้า ด้วยวัย 86 ปี
สหพันธ์ประวัติศาสตร์และสถิติฟุตบอลระหว่างประเทศ
สหพันธ์ประวัติศาสตร์และสถิติฟุตบอลระหว่างประเทศ () คือองค์กรที่จดบันทึกเหตุการณ์ เรื่องราว และสถิติต่าง ๆ ที่เกี่ยวกับฟุตบอลในแต่ละช่วงเวลา ก่อตั้งขึ้นในปี พ.ศ. 2527 (ค.ศ. 1984) ที่เมืองบ็อน ประเทศเยอรมนี มีผลงานเช่น การจัดอันดับสโมสรฟุตบอลของโลก ที่เริ่มขึ้นในปี พ.ศ. 2534 (ค.ศ. 1991) โดยคำนวณจากผลงานในรอบปีของการแข่งขันภายในทวีปและระหว่างทวีป ฟุตบอลลีกของแต่ละประเทศ (รวมถึงการแข่งขันคัดเลือกขึ้นสู่ฟุตบอลลีกในระดับที่สูงขึ้นหรือเพลย์ออฟ) และฟุตบอลถ้วยรายการสำคัญในประเทศ
ปอเฉียม
ปอเฉียม (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก ปอเฉียม หรือ หูเหยียม เป็นขุนพลแห่งจ๊กก๊ก เป็นบุตรชายของเปาเตียวที่มีฝีมือในเชิงยุทธ์ ร่วมทำศึกสงครามกับง่อก๊กและวุยก๊กหลายต่อหลายครั้ง โดยศึกสุดท้ายได้รักษาด่านแฮบังก๋วน ร่วมกับเจียวสี ต่อต้านการบุกของจงโฮย แต่ เจียวสี เมื่อเห็น ปอเฉียม พลาดท่าถอยกลับเข้าด่าน ได้ปิดประตูด่านยอมแพ้แก่จงโฮย ทำให้ปอเฉียม ตายในที่รบนั้น
สะโมโข
สะโมโข (; ) เป็นหัวหน้าชนเผ่าหนึ่งทางตอนใต้ของเกงจิ๋ว ในยุคสามก๊ก เมื่อเล่าปี่ส่งม้าเลี้ยงไปพัฒนา 4 หัวเมืองทางตอนใต้ของเกงจิ๋ว ซึ่งในบริเวณนั้นมีชนเผ่าของสะโมโขอยู่ ม้าเลี้ยงได้ส่งเสบียงไปให้ชนเผ่าของสะโมโข สะโมโขเห็นว่าม้าเลี้ยงมีความสามารถอีกทั้งมีเมตตากรุณา จึงยอมสวามิภักดิ์ต่อเล่าปี่ และได้ส่งเสบียงคืนอีกด้วย
ต่อมา พระเจ้าเล่าปี่ยาตราทัพบุกกังตั๋ง เพื่อแก้แค้นให้กวนอูที่ถูกฆ่าตาย พระเจ้าเล่าปี่ให้ม้าเลี้ยงไปขอทหารของสะโมโขซึ่งขณะนั้นเป็นเจ้าเมืองลำมันมาช่วย สะโมโขตอบตกลง แล้วร่วมทัพกับพระเจ้าเล่าปี่ ในศึกครั้งนั้นสะโมโขยิงเกาทัณฑ์ถูกกำเหลงบาดเจ็บ และเสียชีวิตในเวลาต่อมา
พระเจ้าเล่าปี่ได้ชัยในตอนต้นศึก แต่เมื่อลกซุนได้มาคุมทัพกังตั๋งรบกับพระเจ้าเล่าปี่ ก็สามารถชนะกองทหารที่มีเป็นจำนวนมากของพระเจ้าเล่าปี่ได้ ส่วนสะโมโขก็ถูกจิวท่ายสังหารในการรบ
เตงงาย
เตงงาย () เป็นแม่ทัพคนสำคัญของฝ่ายวุยก๊ก ในยุคสามก๊กตอนปลาย มีชื่อรองว่าซื่อไจ่ เป็นชาวตำบลจี๋หยาง มณฑลเหอหนาน เป็นคนฉลาด ไหวพริบดี ชำนาญพิชัยสงคราม สุมาอี้เห็นปัญญาดีจึงเอาตัวมาส่งเสริม
เมื่อเกียงอุย ขุนพลจ๊กก๊ก ลูกศิษย์ขงเบ้ง ยกทัพมาตีวุยก๊ก เตงงายก็สามารถยันทัพเกียงอุยไว้ได้ทุกครั้ง ในกาลนั้น พระเจ้าเล่าเสี้ยนปกครองจ๊กก๊ก ทรงลุ่มหลงสุรานารี ทำให้บ้านเมืองแหลกเหลว สุมาเจียวจึงให้เตงงายและจงโฮยยกทัพเข้าตีจ๊กก๊ก เตงงายเดินทัพลัดเลาะมาทางด่านอิมเป๋งและสามารถยึดเสฉวนได้ในที่สุด
เตงงายถือว่าเป็นผู้พิชิตจ๊กก๊ก มีความดีความชอบใหญ่หลวง แต่สุมาเจียวกลับระแวงเตงงาย จึงให้จงโฮยกับอุยก๋วนปราบเตงงายและจับตัวส่งไปเมืองหลวง ระหว่างทางก็ให้สังหารเตงงายกับเตงต๋งผู้บุตรเสีย
แนวสเตรซา
แนวสเตรซา คือ การประชุมร่วมกันที่เมืองสเตรซา ระหว่างรัฐมนตรีว่าการกระทรวงต่างประเทศของฝรั่งเศส นายกรัฐมนตรีของอังกฤษ และผู้นำอิตาลี เบนิโต มุสโสลินี เมื่อวันที่ 14 เมษายน 1935 ซึ่งได้ถูกเรียกอย่างเป็นทางการว่าเป็น คำประกาศสุดท้ายของที่ประชุมเมืองสเตรซา มีวัตถุประสงค์เพื่อที่จะรักษาสนธิสัญญาโลคาร์โน และประกาศยืนยันถึงความเป็นเอกราชของออสเตรีย และพร้อมที่จะต้านทานเยอรมนีถ้าหากเกิดการฝ่าฝืนสนธิสัญญาแวร์ซาย
แนวสเตรซาได้ชื่อมาจาก ที่ประชุมเมืองสเตรซา ในอิตาลี ซึ่งใช้เป็นสถานที่ประชุม แนวสเตรซานั้นมีปัจจัยมาจากการที่เยอรมนีทำการสร้างกองทัพอากาศขึ้นใหม่ และเพิ่มขนาดของกองทัพบกเป็น 36 กองพล (หรือ 400,000 นาย) และทำการประกาศเกณฑ์ทหารเมื่อเดือนมีนาคม 1935
แนวสเตรซานั้นล้มเหลวดังที่เห็นได้จากเป้าหมายที่คลุมเครือ เป้าหมายไม่ชัดเจนและเป็นการยากที่จะส่งเสริมเอาไว้ มันถูกบัญญัติออกมาไว้เพื่อให้เกิดความคลุมเครือ และไม่สนใจการพาดพิงถึงเยอรมนี ซึ่งอังกฤษพยายามรับเข้ามาเป็นนโยบายคู่ อังกฤษนั้นถือว่าข้อพิพาทใดๆ ที่พาดพิงไปถึงเยอรมนีจะไม่สร้างความเป็นปรปักษ์ระหว่างฮิตเลอร์กับการเจรจาอังกฤษ-เยอรมัน ซึ่งทำให้ดูเหมือนกับว่าการประนีประนอมระหว่างอังกฤษกับเยอรมนีก็ค่อนข้างจะประสบความสำเร็จ ฮิตเลอร์นั้นได้ใช้ยุทธวิธีที่อังกฤษและฝรั่งเศสคาดเดาล่วงหน้าได้ยาก แต่ว่าแนวสเตรซาก็ทำให้ฮตเลอร์ต้องเดาบ้างว่าอังกฤษนั้นต้องการที่จะทำอะไร อย่างไรก็ตาม การเจรจากับเยอรมนีนั้น ไม่ได้ทำให้อังกฤษได้เปรียบเลยในข้อตกลงการเดินเรือระหว่างอังกฤษ-เยอรมนี
อีกเหตผลหนึ่งที่นำไปสู่ความล้มเหลว ก็คือ ไม่มีชาติใดเลยในที่ประชุมสเตรซา (ได้แก่ อังกฤษ ฝรั่งเศสและอิตาลี) ที่มีความต้องการที่จะรุกรานเยอรมนี และไม่ได้มีการตอบโต้กรณีที่เยอรมนีสร้างกำลังทหารขึ้นใหม่อย่างจริงจัง แต่ว่ารัฐบาลอังกฤษนั้นมีเจตจำนงว่าไม่ต้องการที่จะก่อสงครามตามความคิดเห็นของคนอังกฤษส่วนใหญ่ในเวลานั้น
แนวร่วมดังกล่าวนั้นไม่ประสบความสำเร็จ ภายในสองเดือน สหราชอาณาจักรได้เซ็นสัญญาในข้อตกลงการเดินเรือระหว่างอังกฤษ-เยอรมนี ซึ่งเยอรมนีได้รับไฟเขียวให้สร้างกองทัพเรือขึ้นมาใหม่ และสามารถสร้างเรือดำน้ำขึ้นมาได้ โดยมีข้อแม้ว่าจะต้องมีระวางน้ำหนักไม่เกิน 35% ของราชนาวีอังกฤษ อังกฤษนั้นไม่ได้ปรึกษาหารือใดๆ กับชาติร่วมประชุม ทำให้แนวร่วมดังกล่าวพบกับความเสียหายอย่างร้ายแรง ประเทศที่เข้าร่วมประชุมนั้นได้ดำเนินการตามทางของตัวเอง แนวสเตรซาจึงปราศจากความหมาย และถูกทำลายอย่างสิ้นเชิงเมื่ออิตาลีรุกรานเอธิโอเปียในสงครามอิตาลี-อบัสซิเนียครั้งที่สอง
มุสโสลินีนั้นมีความทะเยอทะยานที่จะครอบครองอะบิสซิเนีย มุสโสลินีเดือดดาลมากที่อังกฤษได้เซ็นสัญญาการเดินเรือระหว่างอังกฤษ-เยอรมัน เนื่องจากว่าอังกฤษไม่ยอมมาปรึกษากับเขาก่อน มุสโสลินีนั้นหันกลับไปสู่อผนการรุกรานอะบิสซิเนียซึ่งมีชายแดนติดต่อกับโซมาลิแลนด์ของฝรั่งเศสและอังกฤษ เขานั้นไม่มีความต้องการที่จะให้มิตรของเขาโกรธ แต่ว่าเขามีความรู้สึกว่าอังกฤษได้ทรยศหักหลังเขา เขายังเชื่อด้วยว่าการเคลื่อนไหวดังกล่าวนั้นจะก่อให้เกิดการเปลี่ยนแปลงฐานะดังที่ได้ตกลงกันในแนวสเตรซา
เมื่อวันที่ 22 กุมภาพันธ์ 1936 มุสโสลินีได้เปิดช่องว่างให้แก่ฮิตเลอร์ในการที่เขาจะส่งทหารเข้าไปประจำในไรน์แลนด์ และบอกว่าอิตาลีนั้นจะไม่ยอมทำตามสนธิสัญญาโลคาร์โนอย่างเด็ดขาด และเยอรมนีก็ควรที่จะทำเช่นนั้น
ชีวสถิติ
ชีวสถิติ () เป็นสาขาวิชาประยุกต์ของสถิติศาสตร์เพื่อใช้ในทางชีววิทยา และยังมีการประยุกต์เฉพาะในทางการแพทย์และเกษตรกรรมกระบวนการทางสถิติเป็นพื้นฐานที่บูรณาการกับเวชสารสนเทศ (medical informatics) , สารสนเทศสาธารณสุข (public health informatic) , และชีวสารสนเทศศาสตร์ (bioinformatics)
ชีวสถิติเกี่ยวข้องกับวิธีการของสาขาวิชาต่างๆ มากมาย เช่น
โซยูทิงก์ยูแคนดานซ์ ฤดูกาลที่ 2
โซยูทิงก์ยูแคนดานซ์ (So You Think You Can Dance) เป็นรายการเรียลลิตี้โชว์ของสหรัฐอเมริกา สร้างโดยไซมอน ฟูลเลอร์, ไนเจล ลิธโกว์, อัลเลน ชาพิโร และแบร์รี่ อเดลแมน โดยเป็นรายการแข่งขันเต้นรำในสไตล์ต่างๆ เช่น ฮิพฮอพ ไจฟ์ ลีลาศ เต้นร่วมสมัย ฮัสเซิล บรอดเวย์ ควิกสเต็ป เวสต์โคสต์สวิง สมูธวอลซ์ เป็นต้น ในฤดูกาลที่ 2 นี้เริ่มออกอากาศเมื่อวันที่ 25 พฤษภาคม 2006 และได้มีการเปลี่ยนพิธีกรใหม่ ได้แก่ แคท ดีลีย์ การแข่งขันจะมีผู้เข้าร่วมแข่งขันถูกคัดออกสัปดาห์ละ 2 คนเป็นหญิง 1 คนและชาย 1 คนในทุกสัปดาห์จาก 20 คน ผู้ชนะจะได้เงินรางวัล 100,000 เหรียญสหรัฐอเมริกา ผู้ชนะของฤดูกาลนี้ ได้แก่ เบ็นจี้ ชวิมเมอร์ ออกอากาศในประเทศไทยทาง True Visions ช่อง True Series ทุกวันเสาร์ เวลา 20.00 น.
ในฤดูกาลนี้การออดิชั่นได้จัดขึ้นในเมืองต่างๆ ได้แก่ นิวยอร์ก, นิวยอร์ก; ลอสแอนเจลิส, แคลิฟอร์เนีย; ชิคาโก, อิลลินอยส์ และ ชาร์ลสตัน, เซาท์แคโรไลนา
นักเต้นทั้ง 116 คนที่ผ่านรอบคัดเลือกรอบแรก ต้องกลับมาคัดเลือกอีกครั้งในสัปดาห์ลาสเวกัส เพื่อเรียนการเต้นในรูปแบบต่างๆ และในที่สุด กรรมการจะคัดเลือกนักเต้นเพียง 20 คนเท่านั้น ที่ได้เข้าสู่รอบจริงในรายการ
"กรรมการ:" ไนเจล ลิธโกว์, แมรี่ เมอร์ฟี่ย์ และ แดน คาราตี้
"กรรมการ": ไนเจล ลิธโกว์, เชน สปาร์คส์ และ มีอา ไมเคิลส์
"กรรมการ": ไนเจล ลิธโกว์, แมรี่ เมอร์ฟี่ย์, โอลิซ่า ทอมป์สัน และ ซิเซลี แบรดลีย์
"กรรมการ": ไนเจล ลิธโกว์, แมรี่ เมอร์ฟี่ย์ และ แดน คาราตี้
"กรรมการ:" ไนเจล ลิธโกว์, แมรี่ เมอร์ฟี่ย์ และ ไบรอัน ฟรีดแมน
"กรรมการ": ไนเจล ลิธโกว์, โอลิซ่า ทอมป์สัน, ซิเซลี แบรดลีย์ และ ฌอน มาร์ก เชเนอรองซ์
"กรรมการ": ไนเจล ลิธโกว์, แมรี่ เมอร์ฟี่ย์ และ แดน คาราตี้
"กรรมการ": ไนเจล ลิธโกว์, แมรี่ เมอร์ฟี่ย์ และ มีอา ไมเคิลส์
"กรรมการ": ไนเจล ลิธโกว์, แมรี่ เมอร์ฟี่ย์ และ ไบรอัน ฟรีดแมน
เต้นเดี่ยว:
วัตร
วัตร หมายถึงกิจพึงกระทำ, หน้าที่, ขนบธรรมเนียม, ประเพณี, การประพฤติ, การปฏิบัติ แบ่งเป็นประเภทใหญ่ๆ ได้ 3 อย่าง คือ
วัตร เป็นธรรมเนียมที่พระสงฆ์ปฏิบัติให้เป็นแบบเดียวกันและสม่ำเสมอ แสดงถึงฐานะและความเป็นเอกภาพ อันนำมาซึ่งความเลื่อมใสแก่ผู้พบเห็น
ทำวัตร
ทำวัตร หมายถึงการทำกิจที่พึงทำตามหน้าที่ หรือตามธรรมเนียม เป็นคำย่อมาจากคำว่าทำกิจวัตรประจำอันเป็นธรรมเนียมปกติ
เรียกการไหว้พระสวดมนต์ของพระสงฆ์ตามปกติในตอนเช้าและตอนเย็นหรือตอนค่ำว่า ทำวัตรเช้า และ ทำวัตรเย็น
การทำวัตรเช้าและทำวัตรเย็นเป็นธรรมเนียมเลียนแบบมาตั้งแต่สมัยพุทธกาล ซึ่งพระสงฆ์จะเข้าเฝ้าพระพุทธเจ้าเพื่อรับฟังโอวาทเป็นกิจวัตรประจำวัน การทำวัตรมีจุดมุ่งหมายอย่างหนึ่งคือเพื่อเข้าเฝ้าพระพุทธเจ้านั่นเอง
ทำวัตร อีกความหมายหนึ่งคือการที่ภิกษุสามเณรนำธูปเทียนแพไปสักการะพระเถระผู้ใหญ่ที่เคารพนับถือในโอกาสต่างๆ เช่น เพื่อขอลาสิกขา เพื่อขอลาไปอยู่ที่อื่น เพื่อขอขมาในเทศกาลเข้าพรรษา เพื่อรายงานตัว การทำวัตรผู้ใหญ่แบบนี้ถือป็นธรรมเนียมของพระสงฆ์
ลาสิกขา
ลาสิกขา หมายถึงการลาจากเพศสมณะของภิกษุ ใช้ว่า ลาสึก ก็มี ที่เรียกว่าลาสิกขา เพราะภิกษุนั้นมีสิกขาหรือข้อที่พึงศึกษาอยู่คือศีล สมาธิ ปัญญา เมื่อต้องการจะบอกคืนหรือบอกลาข้อที่ศึกษานั้นโดยจะไม่ศึกษาต่อไปจึงเรียกว่า ลาสิกขา
การลาสิกขาของภิกษุเรียกว่า ลาสิกขา ไม่ใช่ ลาสิกขาบท
ลาสิกขาบท หมายถึงการลาจากสิกขาบทคือศีลที่สมาทาน เช่น แม่ชีหรือผู้ถือเพศนุ่งขาวห่มขาวไม่ปลงผม ประพฤติพรหมจรรย์โดยถือสมาทานสิกขาบท 8 ข้อไว้เป็นการชั่วคราว เมื่ออกจากการถือเพศนั้นโดยการบอกคืนสิกขาบท จึงเรียกว่า ลาสิกขาบท หรือ ลาศีล
อันตรายิกธรรม
อันตรายิกธรรม หมายถึง ธรรมอันกระทำอันตราย คือเป็นเหตุขัดขวางต่าง ๆ ในพระไตรปิฎกและอรรถกถาแสดงไว้หลายนัย
ในการอุปสมบท ภิกษุจะถามอันตรายิกธรรมกับอุปสัมปทาเปกขะ (ผู้มุ่งจะบวช) เมื่อทราบว่าไม่มีอันตรายิกธรรมดังกล่าว จึงจะอุปสมบทได้
ชายผู้จะบวชเป็นพระภิกษุต้องปราศจากอันตรายิกธรรม 13 ข้อ ได้แก่
หญิงผู้จะบวชเป็นพระภิกษุณีต้องปราศจากอันตรายิกธรรม 24 ข้อ ได้แก่
คัมภีร์สมันตปาสาทิกา อรรถกถาปาจิตติยกัณฑ์ เรียกธรรมที่ทำอันตรายแก่สวรรค์และนิพพานว่า อันตรายิกธรรม มี 5 อย่าง คือ
สมมติสงฆ์
สมมติ (อ่านว่า สมมด, สมมดติ) ในคำวัดแปลว่า "รู้พร้อมกัน, รู้กันพร้อมหน้า" ใช้ในความหมายทั่วไปว่าอนุญาต, เลือกเฟ้น, ยินยอม, ยอมรับ, พิจารณา
สมมติ ในคำไทยใช้ในความหมายว่ารู้สึกนึกคิดเอาเอง, ต่างว่า, ถือเอาว่า, ข้อคิดเห็นที่ใช้เป็นมูลฐานแห่งการหาเหตุผลหรือการค้นคว้าทดลอง
สมมติสงฆ์ หมายถึงพระสงฆ์โดยสมมติ คือเป็นพระสงฆ์โดยการยอมรับกันในหมู่สงฆ์ หลังจาการได้ผ่านการคัดเลือกเฟ้นคุณสมบัติถูกต้องและผ่านพิธีกรรมที่เรียกว่าอุปสมบทกรรมครบถ้วนตามพระวินัยแล้ว ใช้เรียกพระสงฆ์ที่ยังไม่ได้บรรลุมรรคผล เช่นพระสงฆ์ทั่วไปในปัจจุบัน ถ้าได้บรรลุมรรคผลแล้ว เช่นเป็นพระโสดาบันขึ้นไป แม้จะเป็นฆราวาส ก็เรียกว่า อริยสงฆ์
ซิลเวอร์สโตนเซอร์กิต
ซิลเวอร์สโตนเซอร์กิต (Silverstone Circuit) เป็นสนามแข่งรถ ตั้งอยู่ใกล้เมืองซิลเวอร์สโตน นอร์แธมป์ตันเชอร์ ประเทศอังกฤษ เป็นสถานที่จัดการแข่งขัน บริติชกรังด์ปรีซ์ เป็นครั้งคราวตั้งแต่ปี พ.ศ. 2491 (ค.ศ. 1948) และแข่งขันเป็นประจำที่นี่ทุกปี ตั้งแต่ปี พ.ศ. 2530 (ค.ศ. 1987) เป็นต้นมา
ที่ตั้งสนาม เดิมเป็นสนามบินของกองทัพอากาศอังกฤษ ประกอบด้วยรันเวย์ 3 รันเวย์ประกอบเป็นรูปสามเหลี่ยม สร้างขึ้นใช้งานตั้งแต่ปี พ.ศ. 2486 (ค.ศ. 1943) สำหรับเครื่องบินทิ้งระเบิด โดยรันเวย์ทั้งสามยังเป็นส่วนหนึ่งของเส้นทางแข่งมาจนถึงปัจจุบัน
สนามแห่งนี้มีที่นั่งบรรจุผู้ชมได้ 125,000 คน
ตัวประกอบเฉพาะ
ตัวประกอบเฉพาะ ในทฤษฎีจำนวน หมายถึงจำนวนเฉพาะใดๆ ที่สามารถหารจำนวนเต็มหนึ่งได้ลงตัวโดยเหลือเศษเป็นศูนย์ กระบวนการของการหาตัวประกอบเฉพาะเรียกว่า การแยกตัวประกอบจำนวนเต็ม หรือการแยกตัวประกอบเป็นจำนวนเฉพาะ
สำหรับตัวประกอบเฉพาะ "p" ของจำนวน "n" ภาวะรากซ้ำ (multiplicity) ของ "p" คือเลขชี้กำลัง "a" ที่มากที่สุดจาก "p" ที่หาร "n" ลงตัว การแยกตัวประกอบที่เป็นจำนวนเฉพาะของจำนวนเต็มหนึ่งๆ จะได้ผลลัพธ์เป็นรายการตัวประกอบเฉพาะของจำนวนนั้น ซึ่งจะมีบางจำนวนที่ซ้ำกัน (เกิดภาวะรากซ้ำ) ทฤษฎีบทมูลฐานของเลขคณิตกล่าวว่า จำนวนเต็มทุกจำนวนมีรูปแบบการแยกตัวประกอบที่เป็นจำนวนเฉพาะได้เพียงแบบเดียว
จำนวนเต็มบวกสองจำนวนจะเรียกว่าเป็นจำนวนเฉพาะสัมพัทธ์ (coprime) ซึ่งกันและกัน ก็ต่อเมื่อไม่มีตัวประกอบเฉพาะอื่นใดนอกจากสองจำนวนนี้ แต่จำนวนเต็ม 1 จะเป็นจำนวนเฉพาะสัมพัทธ์ของทุกๆ จำนวนเต็มบวกรวมทั้งตัวมันเอง เนื่องจาก 1 ไม่มีตัวประกอบเฉพาะใดอยู่เลย ซึ่งมันคือผลคูณว่าง (empty product) ด้วยเหตุผลนี้ทำให้สามารถนิยาม "a" และ "b" ว่าเป็นจำนวนเฉพาะสัมพัทธ์ต่อกันเมื่อ gcd("a", "b") = 1 (gcd คือตัวหารร่วมมาก) ดังนั้น gcd(1, "b") = 1 สำหรับ "b" ≥ 1 ขั้นตอนวิธีของยุคลิด (Euclid's algorithm) สามารถใช้เพื่อพิจารณาว่าจำนวนเต็มสองจำนวนเป็นจำนวนเฉพาะสัมพัทธ์หรือไม่ โดยไม่ต้องมีความรู้ในเรื่องตัวประกอบเฉพาะ เพราะขั้นตอนวิธีดังกล่าวใช้พหุนามในรูปแบบตัวเลขช่วยคำนวณ
สำหรับจำนวนเต็มบวก "n" จำนวนตัวประกอบเฉพาะทั้งหมดของ "n" และผลรวมของตัวประกอบเฉพาะทั้งหมดของ "n" (โดยไม่นับตัวซ้ำ) คือตัวอย่างหนึ่งของฟังก์ชันเชิงคำนวณของ "n" ที่สามารถบวก (additive) กันได้ แต่เป็นการบวกที่ไม่บริบูรณ์
การพิจารณาแยกตัวประกอบเฉพาะ เป็นตัวอย่างของข้อปัญหาที่มักใช้สำหรับการรักษาความปลอดภัยด้วยการเข้ารหัส ซึ่งเชื่อว่ายิ่งจำนวนขนาดใหญ่มากขึ้น เวลาที่ใช้ในการแยกตัวประกอบเฉพาะก็จะยิ่งเพิ่มขึ้นอย่างมหาศาล ข้อปัญหาที่สร้างขึ้นอย่างง่ายๆ อาจใช้เวลาแก้มากกว่าอายุของเอกภพด้วยขั้นตอนวิธีของคอมพิวเตอร์ที่มีอยู่ในปัจจุบันเป็นจำนวนที่ไม่สามารถคูณกันได้
ฮอคเคนไฮม์ริง
ฮ็อคเคินไฮม์ริง บาเดิน-เวือร์ทเทมแบร์ก () เป็นสนามแข่งรถ ตั้งอยู่ที่เมืองฮ็อคเคินไฮม์ รัฐบาเดิน-เวือร์ทเทมแบร์ก บริเวณหุบเขาแม่น้ำไรน์ ทางตะวันตกเฉียงใต้ของประเทศเยอรมนี
ฮ็อคเคินไฮม์ริงสร้างขึ้นตั้งแต่ปี พ.ศ. 2475 เดิมมีความยาว 8 กิโลเมตร ใช้ป็นสถานที่จัดแข่งขันเยอรมันกรังด์ปรีซ์หลายครั้ง ต่อมาในปี พ.ศ. 2508 มีการตัดทางหลวงออโตบาห์นผ่านพื้นที่ จึงได้มีการปรับปรุงเส้นทางใหม่
เส้นทางแข่งปัจจุบัน ได้รับการออกแบบใหม่ในปี พ.ศ. 2543 โดยแฮร์มันน์ ทิลเคอ (Hermann Tilke) มีการก่อสร้างอัฒจันทร์ใหม่ รวมความจุผู้ชมในสนามทั้งสิ้น 120,000 คน
Nepenthes anamensis
Nepenthes anamensis ( ภาษาละติน: "Anam" = ดินแดนส่วนใจกลางประเทศเวียดนาม, -"ensis" = จาก ) เป็นหม้อข้าวหม้อแกงลิงพื้นเมืองของอินโดจีน ในอดีตถูกจัดเป็นชื่อพ้องของ "N. mirabilis" และต่อมามีข้ออภิปรายที่มีเหตุผลเพียงพอจึงยกระดับสถานะเป็นชนิด (สปีชีส์)
เท่าที่รู้ "N. anamensis" ไม่มีลูกผสมตามธรรมชาติ แต่มันอาจจะมีการผสมกันกับ "N. mirabilis" ไม่มีการจัดจำแนกรูปแบบหรือความหลากหลาย
Nepenthes bellii
Nepenthes bellii (ได้ชื่อตาม ซี.อาร์. เบลล์ (C. R. Bell) นักพฤกษศาสตร์ชาวอเมริกัน) เป็นหม้อข้าวหม้อแกงลิงถิ่นเดียวของเมืองซูริกาโอ (Surigao) จังหวัดของประเทศฟิลิปปินส์ ในเกาะมินดาเนา เป็นพืชพื้นราบ ขึ้นสูงจากระดับน้ำทะเล 250 - 800 เมตร
"N. bellii" เป็นญาติใกล้ชนิดกับ "N. sibuyanensis"
Nepenthes bongso
Nepenthes bongso ( จากภาษาอินโดนีเซีย: "Putri Bungsu" = ลูกสาวคนเล็ก; อ้างถึงตำนานท้องถิ่นของวิญญาณผู้พิทักษ์ภูเขามาราปี (Marapi) ) เป็นหม้อข้าวหม้อแกงลิงที่สูงของเกาะสุมาตรา ขึ้นสูงจากระดับน้ำทะเล 1000-2700 เมตร มันมีลักษณะคล้ายกับ "N. carunculata" และมีการโต้แย้งกันว่าควรถือเอา 2 ชนิดนี้เป็นชนิดเดียวกันหรือไม่
"N. bongso" ไม่มีการจัดจำแนกรูปแบบหรือความหลากหลาย (ยกเว้น "N. carunculata" ที่ถูกพิจารณาเป็นชนิดเดียวกัน)ในปี ค.ศ. 1928 The Nepenthaceae of the Netherlands Indies " (หม้อข้าวหม้อแกงลิงแห่งหมู่เกาะอินเดียตะวันออกของดัตช์) "" เอกสารเฉพาะเรื่องของ บี.เอช. แดนเซอร์ (B. H. Danser) กล่าวถึงหม้อข้าวหม้อแกงลิงที่เขาคิดว่าเป็นลูกผสมของ "N. bongso" × "N. pectinata" อย่างไรก็ตามพืชชนิดนี้กลับกลายเป็น "N. densiflora" ที่ถูกจัดจำแนกใน 12 ปีต่อมาโดยแดนเซอร์
Nepenthes danseri
Nepenthes danseri ( ได้ชื่อตาม บี.เอช. แดนเซอร์ (B. H. Danser) , นักพฤกษศาสตร์ ) เป็นหม้อข้าวหม้อแกงลิงถิ่นเดียวของฮัลมาเฮรา เกาะที่ใหญ่ที่สุดของหมู่เกาะโมลุกกะ และชายฝั่งด้านเหนือของเกาะไวเกียว (Waigeo) "N. danseri" มีรูปร่างลักษณะหลายอย่างเหมือนกับ "N. gracilis" ที่กระจายตัวอย่างกว้างขวาง
โดยทั่วไป "N. danseri" จะขึ้นในป่าละเมาะที่เปิดโล่งหรือบนดินลูกรัง (หินอัลตราเมฟิก) กลางแจ้ง สามารถพบในป่าทึบได้เหมือนกันแต่ต้นไม้จะไม่มีหม้อเพราะมันต้องการแสงมาก "N. danseri" พบในระดับความสูงตั้งแต่ระดับน้ำทะเลถึงความสูง 300 เมตร
"N. danseri" ไม่มีการจัดจำแนกรูปแบบและความหลากหลาย
สำนักคอมพิวเตอร์ มหาวิทยาลัยทักษิณ
เป็นหน่วยงานบริการทางวิชาการมีฐานะเทียบเท่าคณะ มีประวัติการก่อตั้งสำนักคอมพิวเตอร์ ก่อตั้งวันที่ 3 กรกฎาคม พ.ศ. 2528 เริ่มต้นจากการเป็น “ศูนย์บริการการศึกษาและประมวลผลไมโครคอมพิวเตอร์ มหาวิทยาลัยศรีนครินทรวิโรฒ สงขลา” ที่มหาวิทยาลัยศรีนครินทรวิโรฒสงขลา โดยคณะกรรมการบริหารวิทยาเขต ได้อนุมัติให้ใช้เงินสำรองของมหาวิทยาลัย จัดตั้งขึ้น เป็นโครงการเงินทุนหมุนเวียน ต่อมาเปลี่ยนชื่อเป็น “ศูนย์คอมพิวเตอร์มศว สงขลา” และ “ศูนย์คอมพิวเตอร์ มศว ภาคใต้” ตามลำดับการดำเนินงานใช้รูปแบบคณะกรรมการดำเนินการประจำศูนย์คอมพิวเตอร์และดำเนินงานด้วยค่าใช้จ่ายจาก เงินงบประมาณรายได้ของมหาวิทยาลัย ปัจจุบันมี อาจารย์นิพัทธุ์ อินทอง ดำรงตำแหน่งผู้อำนวยการ
ชิเรโตโกะ
ชิเรโตโกะ () เป็นชื่อสถานที่ในญี่ปุ่น อาจหมายถึง